Βασίλης Ρόγγας, αρθρογράφος - Commonality - Σελίδα 6 από 12\nΒασίλης Ρόγγας: Μια ιστορία για έναν καλύτερο κόσμο\nΟι χιλιάδες νέοι και νέες, που δεν ψήφισαν συνειδητά γιατί δεν έβλεπαν το ΣΥΡΙΖΑ ως το μικρότερο κακό ή και γιατί τον έβλεπαν έτσι ακριβώς και δεν ήθελαν να τον στηρίξουν, είναι συχνά αυτοί που διεξήγαγαν την αντιμνημονιακή καμπάνια, αυτές που έκαναν την εξέγερση του Δεκέμβρη, συμμετέχοντες στο φοιτητικό κίνημα του 2006-7, όσοι και όσες κόπιασαν σε δομές κοινωνικής αλληλεγγύης, σε επανακτημένα πάρκα, στην αντιπληροφόρηση. Έχουν υπάρξει opinion makers, πολιτικοί επιτελεστές, άνθρωποι που ακόμα ενημερώνονται για όλα χωρίς να συμμετέχουν πια. Είναι (και) αυτοί που έδωσαν τη νίκη στο ΣΥΡΙΖΑ το Γενάρη του 2015. Θα ήταν διαθέσιμοι κάποιοι/ες από αυτούς να ξανασυμμετάσχουν σε εκλογική αναμέτρηση, αν δουν ειλικρίνεια, αξίες, έμπνευση και, φυσικά, αυτοκριτική.\nΤα κόμματα της Ριζοσπαστικής Αριστεράς, αν θέλουν να έχουν επιτυχία στον αγώνα τους μακροπρόθεσμα, πρέπει να υιοθετήσουν οργανωτικές καινοτομίες ανάλογες με την απεύθυνση που θέλουν να έχουν. Οι ευρείς και πορώδης ομόκεντροι κύκλοι μελών, υποστηρικτών και κριτικών ψηφοφόρων αναζωογονούν τη συμμετοχικότητα και τη δημοκρατία, και αυτό μπορεί να συμβεί με τη δημιουργία ψηφιακών δικτύων και ηλεκτρονικών πλατφορμών με διαβουλευτική ή/και αποφασιστική σημασία. Κι από την άλλη μεριά, η ίδια αυτή κίνηση δεν χρειάζεται να οδηγήσει στη ρευστοποίηση των ενδιάμεσων οργάνων που είναι ταυτόχρονα εντολείς και εντολοδέκτες, από τα πάνω προς τα κάτω και από τα κάτω προς τα πάνω.\n- Η νεανική αποχώρηση (φοιτητών, νέων εργαζόμενων, νέων ζευγαριών και νέων οικογενειών) δημιουργεί τις προϋποθέσεις για ένα πραγματικό gentrification της Αθήνας, στην κλίμακα που έχουν δει άλλες ευρωπαϊκές πρωτεύουσες. Αυτό μέχρι στιγμής εμποδίζονταν από τους αρκετά καλά μοιρασμένους τίτλους οριζόντιας ιδιοκτησίας. - Η νεανική αποχώρηση θα στερήσει από την Αθήνα το πολιτικό και πολιτισμικό δυναμισμό της, γεγονός που θα αποτελέσει και το κύκνειο άσμα της σύντομης θητείας της ως εναλλακτικής πρωτεύουσας της Ευρώπης. Και αυτό θα υπονομεύσει την επένδυση στον συγκεκριμένο τομέα.\n"Ο παγιωμένος ρατσισμός, η χρήση υπερβολικής βίας και η βαθιά ριζωμένη κουλτούρα ατιμωρησίας αποτελούν μάστιγα για την ελληνική αστυνομία. Διαδοχικές ελληνικές κυβερνήσεις έχουν αποτύχει μέχρι στιγμής να αναγνωρίσουν -και πόσω μάλλον να αντιμετωπίσουν- τις παραβιάσεις ανθρωπίνων δικαιωμάτων από αστυνομικούς και τη συνεχιζόμενη ατιμωρησία. Είναι επείγουσα η ανάγκη να γίνουν βαθιές μεταρρυθμίσεις στον τρόπο επιβολής του νόμου, συμπεριλαμβανομένης της δημιουργίας ενός ανεξάρτητου μηχανισμού διερεύνησης καταγγελιών για την αστυνομία, ο οποίος θα διερευνά ισχυρισμούς για παράνομη συμπεριφορά αστυνομικών. Με τις ενέργειές της η ελληνική αστυνομία ανέχεται τη δράση ξενοφοβικών ακροδεξιών ομάδων, οι οποίες στοχοποιούν όποιον δεν συμμορφώνεται με την άποψή τους για το τι αποτελεί «κανονική» κοινωνία"\nΤο ελληνικό μικροαστικό success story συνεχίζεται. Ως του σημείου που οι μεγάλοι παίχτες να καταλάβουν όλη την αγορά, μέχρι η προσφορά να συναντηθεί με τη ζήτηση. Και μέχρι τότε θα έχει αλλάξει μέρος του κέντρου της πόλης. Οι νεότεροι κάτοικοι θα απομακρυνθούν από το κέντρο της γιατί (ήδη από τώρα) διώχνονται από τους ιδιοκτήτες για να γίνουν τα σπίτια Airbnb. Ο πολιτικός και πολιτισμικός δυναμισμός τους, η κινητικότητά τους, θα πάψουν να υφίστανται με τον τρόπο που τα ξέραμε. Τα καταστήματα στις γειτονιές θα στραφούν προς τους τουρίστες.\nΗ κορυφαία επαναστάτρια δικαιώθηκε σε σχέση με την αντίθεση της στο δημοκρατικό συγκεντρωτισμό. Η Σοβιετική Ένωση αλλοτριώθηκε σε μια στυγνή δικτατορία που έπνιξε τη δημόσια ζωή και κατέρρευσε οικονομικά στα τέλη της δεκαετίας του 1980. Η δική της θεωρητική κληρονομιά σε σχέση με τα οργανωτικά ζητήματα δεν ευτύχησε να εμπεδωθεί ως ηγεμονικό υπόδειγμα κατά τη διάρκεια του 20ού αιώνα. Αλλά αυτό δεν ήταν και το τέλος της. Εκατό χρόνια από τη δολοφονία της, οι απόψεις της δεν είναι, όπως συνηθίζουμε να λέμε, επίκαιρες, αλλά μένουν ένας μη εφαρμοσμένος οργανωτικός προσανατολισμός, μια ευρηματική μεθοδολογία για όσους και όσες έχουν αναφορά στο δημοκρατικό σοσιαλισμό που θέλει να τελειώσει με τον καπιταλισμό. Τόση είναι η επικαιρότητά του έργου της, που η παρακάτω φράση, όπως ακριβώς διατυπώθηκε το 1915, δεν χάνει καθόλου από την αξία της: «ο μαρξισμός είναι μια επαναστατική παγκόσμια θεώρηση που πρέπει πάντα να μάχεται για νέες αποκαλύψεις. Ο μαρξισμός δεν πρέπει να αποστρέφεται τίποτα περισσότερο από το να μείνει παγωμένος στην παροντική του μορφή. Είναι στα καλύτερά του όταν χτυπά το κεφάλι του από αυτοκριτική, και μέσα στους ιστορικούς κεραυνούς και αστραπές διατηρεί το σθένος του».\nΟ χώρος του κέντρου και της κεντροαριστεράς μονοπωλούταν με άνεση από το ΠΑΣΟΚ για δεκαετίες, ακόμα και την περίοδο Σημίτη, όπου το κόμμα εφάρμοζε νεοφιλελεύθερες πολιτικές. Έπειτα από την ψήφιση του πρώτου μνημονίου το ελληνικό σοσιαλδημοκρατικό κόμμα συμμαχεί για πρώτη φορά με τη δεξιά Νέα Δημοκρατία, αλλάζει ονόματα, διασπάται, αλλάζει ηγεσίες, τακτική και αφήγημα αλλά δεν καταφέρνει να αποσοβήσει τη στρατηγική του ήττα. Μάλιστα, μερίδα της ηγεσίας του θεωρούσε πως η εκλογική υποχώρηση και η μειωμένη κοινωνική του εμβέλεια θα ήταν προσωρινή και πως η βάση θα κατανοήσει τις θυσίες που έγιναν για το καλό της πατρίδας. Η τότε ηγεσία του ΠΑΣΟΚ πολιτευόταν με οδηγό το θυμικό της, διαδικασία που στην πολιτική δεν βγαίνει συχνά σε καλό. Ωστόσο, αν και η λάθος αυτή εκτίμηση διαψεύστηκε από την πραγματικότητα, το κόμμα συνέχισε με την εξίσου λαθεμένη: η στρατηγική ήττα του ΣΥΡΙΖΑ θα είναι στρατηγική νίκη του ΠΑΣΟΚ. Εισηγητής αυτής της άποψης ήταν ο κ. Βενιζέλος, αν και ποτέ δεν φάνηκε να συναντά ισχυρό αντεπιχείρημα στο εσωτερικό του κόμματος. Είχε ήδη προηγηθεί η τρίχρονη συγκυβέρνηση με τη Νέα Δημοκρατία, περίοδος την οποία η ηγεσία του υπερασπίζεται, χωρίς ιδιαίτερη αυτοκριτική. Φαίνεται πως η πορεία όλων αυτών των λαθών θα συνεχιστεί απρόσκοπτα.\nΠΑΣΟΚ μόνο του τελικά;\nΟι εταίροι του Κινήματος Αλλαγής φαίνεται να τραβούν ο καθένας στο δικό του δρόμο, ενώ και τα προβεβλημένα στελέχη του κόμματος της κυρίας Γεννηματά χαράζουν δικές τους στρατηγικές...\nΠριν από κάποιους μήνες εντοπίστηκε έμβασμα του αδελφού του Κώστα Σημίτη, Σπύρου, να πηγαινοέρχεται από Ελβετία σε Γερμανία, με ενδιάμεσο σταθμό τη χώρα μας. Προς έκπληξη εκείνων που έψαχναν τη λίστα των 45.000 εμβασμάτων, εντοπίστηκε ποσό 845.000 ευρώ, που εμφανιζόταν να ανήκει σε λογαριασμό από την Ελβετία με δικαιούχο υπεράκτια εταιρεία στις Μπαχάμες, να έρχεται στην Εμπορική Τράπεζα στην Αθήνα στις 21 Μαΐου του 2010, να μένει για πέντε μέρες και στη συνέχεια να καταλήγει στη Γερμανία. Η έκπληξη ήταν ακόμη μεγαλύτερη όταν εντοπίστηκε ο δικαιούχος της υπεράκτιας, που ήταν ο Σπύρος Σημίτης. Ο ίδιος με δήλωσή του το έχει παραδεχτεί και είχε πει ότι πρόκειται για χρήματα που προέρχονται από τη δουλειά του. Η Αρχή κατά του ξεπλύματος βρώμικου χρήματος διέταξε το άνοιγμα των λογαριασμών της οικογένειας Σημίτη, αλλά και των υπουργών Χρυσοχοΐδη και Μαλέσιου, καθώς και του αντιπροσώπου της Thales στη χώρα μας, Λουκά Ρωμανού. Στο σπίτι του τελευταίου έχει γίνει έφοδος και έχουν εντοπιστεί σημειώσεις του με λεπτομέρειες για χρήματα που παραδίδονταν και για υποχρεώσεις που είχε. Ο συγκεκριμένος κατέγραφε τα πάντα.


Phillips Place (Σαρλότ, Βόρεια Καρολίνα) - Κριτικές\nΣαρλότ: Όλα τα εστιατόρια Phillips Place: Εστιατόρια στην περιοχή\nΣαρλότ: Όλες οι δραστηριότητες Δραστηριότητες κοντά σε: Phillips Place\nPhillips Place, Σαρλότ - Κριτικές\nΗνωμένες Πολιτείες Βόρεια Καρολίνα Σαρλότ Σαρλότ Αξιοθέατα Phillips Place\n13 κριτικές Νο 78 από 179 στην κατηγορία δραστηριότητες για: Σαρλότ Εμπορικά Κέντρα, Ψώνια Fairview Rd & Cameron Valley Pkwy, Σαρλότ, NC 28210+ Προσθέστε αριθμό τηλεφώνουΙστότοπος\nΣας ευχαριστούμε για τη βαθμολογία σας Η κριτική έγινε: 18 Ιανουαρίου 2017 jrobba, Σαρλότ, Βόρεια Καρολίνα\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,5 13 κριτικέςΕξαιρετικό63%Πολύ καλό30%Μέτριο0%Ανεπαρκές0%Πολύ κακό7%18 Ιαν 2017“A good spot with variety”23 Ιουλ 2016“"Beautiful upscale shopping and food area"”ΤΟΠΟΘΕΣΙΑ Fairview Rd & Cameron Valley Pkwy, Σαρλότ, NC 28210\nΕΠΙΚΟΙΝΩΝΙΑ Ιστότοπος Βελτίωση αυτής της καταχώρισηςΑπαιτείται αυτοκίνητο για την πρόσβαση σε αυτό το αξιοθέατο;Ναι Όχι Άγνωστο Αυτό το αξιοθέατο δίνει στους επισκέπτες μια γεύση από την τοπική κουλτούρα;Ναι Όχι Άγνωστο Αυτή η δραστηριότητα θα ήταν καλή επιλογή για μια ζεστή μέρα;Ναι Όχι Άγνωστο Είναι προσβάσιμη αυτή η δραστηριότητα χωρίς έγκαιρο προγραμματισμό ή κράτηση;Ναι Όχι Άγνωστο Αυτό το αξιοθέατο είναι κατάλληλο για όλες τις ηλικίες;Ναι Όχι Άγνωστο Πρόκειται για κάποιο αξιοθέατο ή δραστηριότητα σε εξωτερικό χώρο;Ναι Όχι Άγνωστο Είναι δυνατή η πρόσβαση σε αυτό το αξιοθέατο μέσω δημόσιων συγκοινωνιών;Ναι Όχι Άγνωστο Αυτή η δραστηριότητα θα ήταν καλή επιλογή για μια μέρα με ηλιοφάνεια;Ναι Όχι Άγνωστο Συνιστάται το φιλοδώρημα σε αυτό το αξιοθέατο;Ναι Όχι Άγνωστο Παραμένει αυτό το αξιοθέατο κλειστό κάποιες περιόδους του έτους;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτική\nΒαθμολογία ταξιδιωτών Εξαιρετικό8Πολύ καλό4Μέτριο0Ανεπαρκές0Πολύ κακό1Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (10)Αγγλικά (13)Γλώσσα Ελληνικά (10)Αγγλικά (13)\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιjrobbaΣαρλότ, Βόρεια Καρολίνα845374Η κριτική γράφτηκε 18 Ιανουαρίου 2017 Ένα καλό σημείο με ποικιλίαΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιWiggles-YorkYorktown, Βιρτζίνια202Η κριτική γράφτηκε 15 Σεπτεμβρίου 2016 Το 4 αστέρων όχι 1.Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMiriam AAugusta, United States12019Η κριτική γράφτηκε 23 Ιουλίου 2016 "όμορφη πολυτελή καταστήματα τροφίμων και περιοχή"ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιRavenitoΣαρλότ, Βόρεια Καρολίνα32598Η κριτική γράφτηκε 20 Ιουλίου 2016 Υπέροχο μέρος για να περάσετε την ώρα σαςΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMarlene P229Η κριτική γράφτηκε 10 Ιουλίου 2016 μέσω κινητής συσκευής Επισκεπτόμενος την κόρη μουΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιlele j138Η κριτική γράφτηκε 4 Ιουλίου 2016 μέσω κινητής συσκευής Πανέμορφο, όλο το 24ωρο!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιCharmain DCharlotte, North Carolina, United States32190Η κριτική γράφτηκε 12 Μαρτίου 2016 Ταινία στο Regal PhillipsΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιjkanikΔυτικό Παλμ Μπιτς, Φλόριντα4Η κριτική γράφτηκε 20 Νοεμβρίου 2015 Υπέροχο μέρος, υπέροχο εκδηλώσειςΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nEmmy318charlotte275Η κριτική γράφτηκε 11 Νοεμβρίου 2015 Great shopping, food and moviesΜετάφραση Google ΠερισσότεραΕυχαριστούμε, Emmy318 Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιSmurfySmurfette80Νόξβιλ, Τενεσί1018276Η κριτική γράφτηκε 29 Δεκεμβρίου 2014 Το λάτρεψα!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαThe Original Pancake House345 κριτικές 0,69 χλμ μακριά The Cheesecake Factory904 κριτικές 0,7 χλμ μακριά Cafe Monte319 κριτικές 0,27 χλμ μακριά Upstream260 κριτικές 0,08 χλμ μακριά Κοντινά αξιοθέαταFreedom Park592 κριτικές 5,71 χλμ μακριά SouthPark166 κριτικές 0,74 χλμ μακριά Mint Museum Randolph118 κριτικές 5,75 χλμ μακριά Wing Haven Garden and Bird Sanctuary103 κριτικές 3,9 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Phillips Place και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Οδηγίες δημοσίευσηςΥποβολήΕπαλήθευση: Καλύτερη ενημέρωση. Καλύτερες κρατήσεις. Καλύτερα ταξίδια. © 2017 TripAdvisor LLC Με την επιφύλαξη όλων των νόμιμων δικαιωμάτων. Όροι χρήσης | Πολιτική ιδιωτικού απορρήτου | Πολιτική για τα cookies | Συναίνεση για χρήση cookies | Χάρτης ιστότοπου* Η TripAdvisor LLC δεν είναι πράκτορας κρατήσεων και δεν χρεώνουμε αμοιβή για υπηρεσίες στους χρήστες της ιστοσελίδας μας... (περισσότερα) Η TripAdvisor LLC δεν φέρει ευθύνη για το περιεχόμενο εξωτερικών ιστοσελίδων. Το περιεχόμενο των προσφορών δεν περιλαμβάνει φόρους και δασμούς. ΕΞΕΡΕΥΝΗΣΤΕΠληροφορίες για εμάςΚέντρο βοήθειαςΝΟΜΙΣΜΑ/ΧΩΡΑ$USDΕλλάδα


Έλλειψη Ύπνου Και Έντονο Στρες; Βρες Τη Λύση Στη "Yoga Nidra" - Thrive Global Greece\nΓνώρισε τη μέθοδο απόλυτης χαλάρωσης.\n- Τι είναι η yoga nidra.\n- Πώς θα την εφαρμόσεις.\nΜπορεί η επιστήμη και η ιατρική να έχει προχωρήσει, ωστόσο τα τελευταία χρόνια λόγω των έντονων ρυθμών ζωής εμφανίστηκαν νέες ασθένειες και διαταραχές που σχετίζονται με το άγχος. Ακόμα και κατά τη διάρκεια του ύπνου σου τα προβλήματα, οι σκέψεις και οι ανησυχίες τριγυρίζουν στο μυαλό σου. Αποτέλεσμα; Να μην μπορείς να κοιμηθείς, να δυσκολεύεσαι να χαλαρώσεις και να ξυπνάς το επόμενο πρωί εξαντλημένος.\n8 ώρες ύπνου είναι απαραίτητες για το μυαλό και το σώμα σου. Για να μπορέσεις να γεμίσεις τις μπαταρίες σου, να ανακτήσεις τις δυνάμεις σου, να αναζωογονηθείς και να προετοιμαστείς για την ημέρα που έχεις μπροστά σου. Μήπως όμως στερείς από τον οργανισμό σου όλα αυτά τα οφέλη λόγω της έντονης έντασης που νιώθεις ακόμα και κατά την διάρκεια του ύπνου σου;\nΗ σύγχρονη ψυχολογία και η φιλοσοφία της γιόγκα προτείνουν τη λύση που λέγεται Yoga Nidra στους 3 βασικούς τύπους έντασης που είναι υπεύθυνοι για όλες τις αγωνίες της σύγχρονης ζωής:\nΟι μυϊκές εντάσεις, που πλήττουν το νευρικό σύστημα\nΟι συναισθηματικές εντάσεις, που εμφανίζονται λόγω της μη έκφρασης των συναισθημάτων σου\nΟι νοητικές εντάσεις, που προκύπτουν από την υπερβολική νοητική δραστηριότητα.\nΣύμφωνα με την Power Yoga Instructor Νίκη Πετρουλάκη, η Yoga Nidra ή αλλιώς Satyananda Yoga Nidra, αποτελεί μία επιστημονική μέθοδο που απομακρύνει κάθε είδους ένταση, καθώς επιφέρει την απόλυτη σωματική, ψυχική και συναισθηματική χαλάρωση. Είναι ευρέως γνωστή ως "ο ύπνος της επίγνωσης", καθώς αποτελείται από δύο λέξεις, τη Yoga που σημαίνει ένωση- επίγνωση και τη λέξη Nidra που σημαίνει ύπνος.\n"Πρόκειται για μία μέθοδο με την οποία χαλαρώνεις συνειδητά και έχεις πλήρη επίγνωση για το τι συμβαίνει γύρω σου. Παράλληλα αναζωογονείσαι, αναδιαμορφώνεις και να αναπλάθεις την ίδια σου την προσωπικότητα και αποφορτίζεις το μυαλό σου από όλα όσα το απασχολούν. Και αυτό με τη σειρά του σε βοηθάει να βελτιώσεις την μνήμη σου, να διευρύνεις τις γνώσεις σου, να καλλιεργήσεις την δημιουργικότητά σου και να είσαι περισσότερο παραγωγικός" σημειώνει η Νίκη Πετρουλάκη.\nΗ μέθοδος αυτή έχει τα ίδια αποτελέσματα με 4 ώρες ύπνου και αποτελεί το καλύτερο αντίδοτο ενάντια στα αυξημένα επίπεδα άγχους και στρες. Αφιέρωσε 30 λεπτά πρωί και βράδυ και κάνε την μέρος της καθημερινότητάς σου .\nΧαμήλωσε τα φώτα του δωματίου σου και ξάπλωσε ανάσκελα με τα χέρια και τα πόδια σου τεντωμένα και χαλαρά. Αυτή η στάση λέγεται "shava asana" και είναι παρόμοια με την φωτογραφία στο επάνω μέρος του άρθρου. Σκοπός της Yoga Nidra είναι να χαλαρώσεις απόλυτα, χωρίς να κοιμηθείς.\nΑκολούθησε προσεκτικά τις οδηγίες του βίντεο και χάρισε στο μυαλό, το σώμα και την ψυχή σου την απόλυτη χαλάρωση.


Κάβλα εγκεφαλική | synoro news\nΕδώ και χρόνια, ψάχνω μανιωδώς τις οδηγίες χρήσης, της σεξουαλικής συναναστροφής μας με τους άλλους. Ίσως να αναγράφεται κάπου πως για ν...\nΕδώ και χρόνια, ψάχνω μανιωδώς τις οδηγίες χρήσης, της σεξουαλικής συναναστροφής μας με τους άλλους. Ίσως να αναγράφεται κάπου πως για να είσαι ελκυστικός στο άλλο φύλο, πρέπει να φορτώνεις την αύρα σου με στολίδια που σε σπρώχνουν λίγο γρηγορότερα στο κρεβάτι. Θεωρητικά μιλώντας πάντα γιατί γύρω απ’ τις σάρκες περιστρέφονται όλα πλέον. Με συγχωρείς μια στιγμή να βρω χαρτομάντιλο για τον εγκέφαλο που ξεκίνησε πάλι τα αψού.\nΑυτό γίνεται κάθε φορά που θα συζητήσω για την εξωτερική μας εικόνα. Μάλλον πρόκειται για μια επίκτητη αλλεργία που το μοναδικό αντισταμινικό είναι το πνεύμα κι η σκέψη, απ’ ό,τι έχω καταλάβει δηλαδή. Προκαλείται από ανθρώπους κάθε φύλου, πάσας ηλικίας. Εννοείται, δεν αντιλέγω καθόλου μαζί του, δικαιολογημένος είναι εξάλλου. Πραγματικά, βρίσκεται σε πολύ δύσκολη θέση να συμβιβαστεί και να μάθει να ζει κλεισμένος στη φαντεζί βιτρίνα μας, μέχρι που δεν αντέχει άλλο κι εμφανίζονται τα πρώτα εξανθήματα.\nΑυτή η μύηση που υποβαλλόμαστε στο έξω, πού αποσκοπεί αναρωτιέσαι. Μα στην επιβεβαίωση ή και την τόνωση της αυτοπεποίθησης. Καλά μη νευριάζεις, επανασυντάσσω. Αποσκοπεί στα βλέμματα και το κομπλιμέντο. Η ανασφάλεια κοινώς, βρήκε πρόσφορο έδαφος, γιατί την κουβαλάμε από παιδιά, είναι ακόμα μέσα μας αδούλευτη, να μας στερεί την ουσία.\nΕκεί λοιπόν, σ’ αυτήν τη με το ζόρι πλασματική κολακεία, ένας ώριμος, ολοκληρωμένος, πλήρης από νευρώνες εγκέφαλος, παρουσιάζει αυτήν την αλλεργία. Με το που μασκαρεύσεις δηλαδή την ενέργειά σου με πρότυπα που συναντάς σε κάθε γωνιά.\nΤο πρόβλημα βρίσκεται στο ότι χτίζουμε τόσο γερά το έξω μας, το περιβάλλουμε με τόσο πολύ τσιμέντο, ώστε όταν έρθει η στιγμή ν’ ανοίξουμε μια τρυπούλα για να αναπνεύσει το μέσα μας, σαστίζουμε, τα χάνουμε και καταστρέφουμε καθετί πνευματικά κατακτημένο. Αν υπάρχει ως τότε βέβαια.\nΤο τρόπαιο του σεξ βάσει του έξω μας, είναι ένα σύνηθες και καθημερινό φαινόμενο. Αποσκοπούμε ανεξαιρέτως σε μια σαρκική διεκπεραίωση, που μας τυραννάει σε κάθε στιγμή της ζωής μας. Δεν έχει σημασία το πώς θα φτάσουμε στην ηδονή και στο κρεβάτι του άλλου, αρκεί να φτάσουμε. Κατά την κορύφωση του οργασμού εξάλλου, δεν παρεμβάλλουν οι γνώσεις κι η εξέλιξη της ψυχοσύνθεσής μας. Γίνεται απλά μια ανταλλαγή υγρών. Ε, κι αυτό είναι το σημείο, που ξεκινάμε κι εμείς τα αντισταμινικά.\nΕδώ μόνοι καθόμαστε στο δωμάτιο μας με κλειστή την πόρτα και πάλι είμαστε κάλπικοι. Ραμμένοι και κομμένοι ακριβώς όπως όταν ανοίγουμε την πόρτα του σπιτιού και πάμε να αναζητήσουμε εραστή. Κοιμάσαι, ονειρεύεσαι και κορυφώνεις εν αγνοία σου με μια τρομερά ψεύτικη ονείρωξη που δημιουργήθηκε απ’ την εικόνα σου, απ’ την εικόνα της, από την εικόνα μας. Σωστό κρεοπωλείο καταντήσαμε, να πουλάμε κορμιά άψυχα, νεκρά από πνεύμα, από άποψη, από ψυχή, ναρκωμένα από ορμόνες σαν σωστά κοτόπουλα.\nΘα αναρωτηθούμε τώρα όλοι, και δηλαδή τί; Όταν μας πει ο άλλος πιο βαθιά θα πρέπει να ανοίξουμε βιβλίο με τ’ άπαντα κάποιου ποιητή για να νιώσουμε ικανοποίηση; Όχι, τέλος πάντων η ικανοποίηση δεν είναι ανάλογη της ποίησης αλλά της τροποποίησης του έξω για ν’ ακουμπήσει λίγο το μέσα.\nΝ’ αφήσουμε δηλαδή λίγο ελεύθερη την εικόνα μας, να γίνει λίγο πιο εμείς, πιο ανθρώπινη. Να σταματήσουμε να ταΐζουμε το τέρας της ανασφάλειας, των μέσων ενημέρωσης και του περιγύρου, που μας χτυπάει ανελέητα και μας υποτάσσει σε πλαστικά κουτιά που είναι δημοφιλή στην αγορά. Ας ακούμε λίγο το μέσα μας που χτυπάει πόρτες και κουδούνια ζητώντας διάσωση.\nΚανένας δε μίλησε για γνώσεις κι εκπαίδευση, μην το συγχύσεις. Περί πνεύματος γίνεται λόγος. Το οποίο μαζί με την ψυχή, εκεί είναι, μέσα μας ακόμα, υποτροφικά και λυμασμένα, αλυσοδεμένα κι ανίκανα να ξεφύγουν από το καθεστώς του βιασμένου από την εικόνα, σεξ. Στ’ αλήθεια περί ανθρωποκυνηγητού μιλάμε, περί θηραμάτων οργασμού.\nΔεν υποστηρίζω ότι οι σωματικές ανάγκες δεν έχουν σπάσει κάποια στιγμή στη ζωή μας αλυσίδες και στεγανά οδηγούμενες αποκλειστικά απ’ το ζωώδες ένστικτο της αναπαραγωγής, ανοίγω μόνο έναν άλλο ορίζοντα. Μια παράμετρο που ενισχύει την κορύφωσή σου κι αυτή δεν είναι δερμάτινα και φαντασιώσεις.\nΑυτή η παράμετρος είναι η κουβέντα που θα σου πει ο άλλος όταν τελειώσουν τα ουρλιαχτά και τα βογγητά. Αυτό το μετά είναι που εκλείπει. Που μπορεί να νομίζεις ότι είναι το μετά, αλλά επί της ουσίας, είναι τα προκαταρκτικά που θα σε στείλουν αβίαστα στο κρεβάτι, νιώθοντας ήδη μεθυσμένος. Για μεθύσι μυαλού πρόκειται.\nΟ ψυχικός διάλογος, το παιχνίδι των λέξεων ανήκει μαζί με τα θαλασσινά στην κατηγορία των αφροδισιακών. Ξέρεις καλά πως ένα είδος υπό εξαφάνιση είναι ένα βλέμμα που έχει πει ό,τι θα συζητούσες δύο ώρες. Μια φράση που έχει εξηγήσει ό,τι υπάρχει πίσω, πάνω και κάτω απ’ τις γραμμές.\nΠροτού ανακαλύψεις τη σεξουαλικότητά σου, η ικανοποίηση ήταν δική σου είτε ακούσια είτε εκούσια με τη μορφή ονείρωξης. Οπότε πλάσε λίγο την ψυχή σου, ανάπτυξε όσα ίχνη πνεύματος σου χαρίστηκαν και μετά θα έρθει κι ο οργασμός με το πνεύμα του άλλου.\nΜέσα σου αναζήτησε αυτό που ψάχνεις απεγνωσμένα στον άλλο. Μετά την αυτοϊκανοποίηση, θα έρθει και το σεξ. Άσε τον καθρέφτη, πέταξε λίγη ψυχή για να σε ψυχανεμιστεί ο άλλος. Δούναι και ψυχήν δηλαδή, κι άσε τη μοίρα να δουλέψει γιατί δεν ξέρεις πόσο μπορεί ένα μυαλό να μουσκέψει.\nΓράφει η Μένια Ντελαβέγκα


Ο κ.Ζέρβας στις γυναικείες φυλακές των Διαβατών με αφορμή την Παγκόσμια Ημέρα της Γυναίκας | KA-Business.gr\nΑρχική Νέα - Επικαιρότητα Αυτοδιοίκηση Ο κ.Ζέρβας στις γυναικείες φυλακές των Διαβατών με αφορμή την Παγκόσμια Ημέρα...\nΠέμπτη, 8 Μαρτίου 2018 12:55\nΟι δύο δημοτικοί σύμβουλοι ενημερώθηκαν από τον Διευθυντή κ. Αναστάσιο Παπαδόπουλο, τον Προϊστάμενο της Κοινωνικής Υπηρεσίας κ. Θεοχάρη Ρουσάκη και την Διευθύντρια του σχολικού τμήματος κ. Μαρία Γκρίζου για τις συνθήκες που επικρατούν στο κατάστημα, τις δραστηριότητες που πραγματοποιούνται καθώς και τα προβλήματα που αντιμετωπίζουν οι κρατούμενες, αλλά και οι υπάλληλοι των φυλακών.\nΣυνάντησαν 15, από τις 23 συνολικά, κρατούμενες και συνομίλησαν μαζί τους, στα πλαίσια μιας ανοιχτής συζήτησης, για τα προβλήματα και τις ανάγκες τους. Η συζήτηση περιστράφηκε γύρω από την καθημερινότητα των κρατουμένων και από το γεγονός ότι είναι σημαντικά δυσκολότερο για μια γυναίκα να είναι έγκλειστη σε σωφρονιστικό ίδρυμα σε σύγκριση με έναν άντρα και ειδικά στην περίπτωση που η κρατούμενη είναι και μητέρα.\nΑπό τη συζήτηση φάνηκε ότι οι δραστηριότητες είναι το καλύτερο ψυχολογικό στήριγμα για τις κρατούμενες καθώς πέρα από την επικοινωνία με τους δικούς τους ανθρώπους, είναι το μόνο που τις κρατά σε επαφή με τον έξω κόσμο. Η δε μεγαλύτερη αγωνία τους είναι η υγιής επανένταξη στην κοινωνία και η δυνατότητα εξεύρεσης εργασίας. Είναι σημαντική συνεπώς η δυνατότητα ολοκλήρωσης ενός κύκλου σπουδών, ή η εκπαίδευση σε κάποιο κλάδο καθώς πολλές τρόφιμοι των φυλακών δεν έχουν σχολικά απολυτήρια ή εξειδίκευση.\nΗ συγκεκριμένη επίσκεψη, σύμφωνα με τον κ. Ζέρβα και την κ. Γεράκη, έγινε ώστε να στραφεί η προσοχή της κοινωνίας σε μέλη της κοινωνίας που έκαναν λάθη σε κάποια στιγμή της ζωής τους. Οι γυναίκες κρατούμενες τιμωρούνται δύο φορές: μία με την ποινή φυλάκισης και δεύτερη με το κοινωνικό στίγμα που θα τις ακολουθεί για πάντα, καθώς η κοινωνία δύσκολα δικαιολογεί τη γυναικεία παραβατικότητα.\nΠροηγούμενο άρθροΜία εκδήλωση για όλες τις ευκαιρίες που προσφέρει η Αμερικάνικη Γεωργική Σχολή\nΕπόμενο άρθροΑισιόδοξα τα πρώτα μηνύνματα από την Διεθνή Έκθεση Τουρισμού στο Βερολίνο


Baldur’s Gate 3 Early Access Review | DREAM GR\nΜ’ εντολή της Κομισιόν, έγινε έφοδος στο εργοστάσιο της AstraZeneca! – iTechNews.gr\nWraith: The Oblivion – Afterlife Screenshots\nΗ ΕΑ ανακοίνωσε την Full Circle, το νέο της studio που θα δουλέψει στο Skate franchise\nΣε συνεργασία με την Adobe, ο σχεδιασμός αυτού του ρολογιού χρησιμοποιεί CGI για να επισημάνει τις υφές των κρυστάλλων και των τοπίων!\nTo “Wraith: The Oblivion – Afterlife” είναι το πρώτο VR παιχνίδι από το “World of Darkness”\nΤο SAP διπλασιάζεται στην ενίσχυση του cloud computing\nαρπάξτε την έκδοση 6GB+64GB στα 164€! [Deal Alert!]\nΈρχεται Xiaomi smartphone με 200W φόρτιση και δύο ακόμα με 67W ασύρματη φόρτιση\nMicrosoft: Περιορισμένο το απόθεμα Xbox Series X και μέσα στο 2021\nΈχουν περάσει χρόνια από τις ημέρες που τρομαγμένοι γονείς τρέχανε να εξορκίσουν τα παιδιά τους από τα διαβολοπαίχνιδα που στήνανε στα υπόγεια των σπιτιών τους. Άλλωστε σχεδόν τρείς δεκαετίες πίσω θεωρούταν αδιανόητο το παιδί μας να είχε τον ρόλο ενός μάγου που τον υπηρετούσαν δαιμόνισες που τρέφονταν από τις πιο κολασμένες σκέψεις του, και όχι μόνο. Σε αυτές τις αθώες εποχές μας γυρίζει η Larian Studios με το επερχόμενο Baldur’s Gate 3.\nΈχοντας κυκλοφορήσει από τις 6 Οκτωβρίου του 2020 σε μορφή Early Access, ο νέος “D’n’D” τίτλος μας δίνει μία πρώτη μικρή γεύση των θαυμάτων που μας περιμένουν στον κόσμο της Faerun. Μία τόσο μικρή γεύση που αν ήταν ένα ολοκληρωμένο δείπνο θα είχατε χορτάσει πριν καν σκεφτείτε ότι περνάτε στο κύριο πιάτο. Μην ξεχνάτε πόσες μέρες ή εβδομάδες μπορεί να κρατήσει μια παρτίδα D’n’D που παίζεται κυρίως με χαρτί και μολύβι.\nΜε ένα εντυπωσιακό cinematic η Larian Studios μας παρουσιάζει γρήγορα τους εχθρούς μας. Μέσα σε ένα θάλαμο στο τρομερό nautiloid, ένα ζωντανό πλοίο των illithid, pods με υποψήφιους ξενιστές περιμένουν τη μοίρα τους. Ένας Mind Flayer, όπως λέγεται στην κοινή γλώσσα, πλησιάζει τα pods και “φυτεύει” σε εσάς και στα υπόλοιπα άτυχα θύματα ένα παράσιτο. Αυτό το παράσιτο σε μικρό χρονικό διάστημα θα κατασπαράξει τον εγκέφαλό σας, θα πάρει τον έλεγχο του σώματός σας και θα δημιουργήσει έναν νέο τύραννο της φυλής του.\nΚαθώς το nautiloid επιτίθεται σε μία πόλη, μαζεύοντας τη νέα σοδειά από πιθανούς mind flayers, μία ομάδα από κόκκινους δράκους μαζί με τους githyanki καβαλάρηδές τους καταδιώκουν το nautiloid σε μία άνιση μάχη. Μετά από μία σειρά από άλματα σε διαφορετικές διαστάσεις και κόσμους, καταλήγετε όλοι σε ένα από τα planes της κολάσεως. Μέσα στην ατυχία σας απελευθερώνεστε από τα δεσμά σας κατά τη διάρκεια της επίθεσης και παίρνετε τον έλεγχο του χαρακτήρα σας. Ο σκοπός σας είναι πρωτίστως η επιβίωση και σε δεύτερη μοίρα η εύρεση ενός τρόπου εξαγωγής της μικρής βδέλλας που τρέφεται αργά και σταθερά με τον εγκέφαλό σας, τουλάχιστον προς το παρόν. Ή μπορείτε πάντα να αποδεχτείτε τη μοίρα σας και να απολαύσετε αυτές τις νέες δυνάμεις που ξυπνάνε σιγά σιγά μέσα σας…\nΓια να καταφέρετε να ξεκινήσετε την περιπέτειά σας, σας περιμένει πρώτα μία μεγάλη πρόκληση. Η δημιουργία του χαρακτήρα σας. Παρότι στην πλήρη έκδοση θα έχετε μερικές προεπιλογές, που είναι ουσιαστικά οι χαρακτήρες με τους οποίους θα συνταξιδέψετε εφόσον το επιλέξετε, στην Early Access έκδοση έχετε πρόσβαση μόνο στον δικό σας πρωτότυπο χαρακτήρα. Για τους κάπως άτυχους, όπως εγώ, που δεν είχα την παραμικρή ιδέα του τι σήμαινε αυτό σε ένα τέτοιο setting ή τις πιθανές επιπτώσεις που θα είχαν οι επιλογές μου, ξεκινά ο γολγοθάς. Σας περιμένει ένα ιδιαίτερο character creation με πολλές επιλογές στη διάθεσή σας τόσο για την εμφάνιση του χαρακτήρα σας όσο και για τις ικανότητές του. Επίσης ετοιμαστείτε να δημιουργήσετε τον άντρα ή τη γυναίκα των ονείρων σας, πράγμα που ακούγεται ιδιαίτερα περίεργο θα έλεγε κανείς, αλλά θα είναι λεπτομέρεια που θα εντυπωσιάσει όπως θα προχωρήσετε στο παιχνίδι.\nΈχετε τη δυνατότητα επιλογής ανάμεσα σε 8 φυλές. Πρέπει επίσης σε ορισμένες από αυτές να επιλέξετε subrace, που επηρεάζει αισθητά τις ικανότητες και τα ατού του χαρακτήρα σας. Για παράδειγμα ένας χαρακτήρας που ανήκει στη φυλή των Tiefling μπορεί να επιλέξει ανάμεσα σε τρία subraces, είτε Zariel, είτε Mephistopheles, είτε Asmodeus Tieflings. Ανάλογα της επιλογής σας θα έχετε παραπάνω πόντους είτε στο Strength, είτε στο Intelligence stat και ένα spell “δώρο” που αντιστοιχεί στο subrace σας. Η επιλογή σας αυτή μπορεί να αναδείξει τις ικανότητες του class που θα επιλέξετε. Επιπλέον σας δίνει πρόσβαση σε special επιλογές στους διαλόγους σας που μπορεί είτε να σας λύσουν τα χέρια, είτε να σας φέρουν αντιμέτωπους με ολόκληρους στρατούς. Πέραν όμως αυτών, η επιλογή είναι περισσότερο αισθητική ίσως θα έλεγε κανείς, καθώς δεν υπάρχει κάποιος Dungeon Master να ορίζει τον τρόπο συμπεριφοράς μας ανάλογα με το ποιον θεό υπηρετούμε ή το αίμα που ρέει στις φλέβες μας.\nΚαθώς θα ανεβαίνετε level, πράγμα που πιστέψτε με δεν θα γίνει πολλές φορές, έχετε μια σειρά από επιλογές στη διάθεσή σας. Από τα stats που θα επιλέξετε να ανεβάσετε έως τις ικανότητες που θα επιλέξετε να αποκτήσετε. Με τον όρο ικανότητες δεν εννοούμε μόνο τα spells και τα abilities σας. Μπορείτε να επιλέξετε να κάνετε αθλητικό τον χαρακτήρα σας, πράγμα που θα σας δώσει μεγαλύτερα άλματα και θα σας επιτρέπει να σηκώνεστε με μικρότερο penalty όταν θα σας ρίχνει κάτω ο εχθρός σας. Οι λεπτομέρειες που πρέπει να έχετε στο νου σας και οι επιλογές σας είναι σχεδόν άπειρες, σε σημείο που αν δεν έχετε εμπειρία στο πώς λειτουργεί ο κόσμος του Dungeons and Dragons ίσως να πελαγώσετε λίγο. Όμως το Baldur’s Gate 3 είναι εντυπωσιακά φιλικό θα έλεγα προς τους νέους παίκτες του, εφόσoν του δοθεί λίγη προσοχή, παρά τα άπειρα χαστούκια που τους ετοιμάζει σε κάθε γωνία. Κυριολεκτικά.\nΌπως και στην επιτραπέζια μορφή του, έτσι και εδώ τα πάντα ορίζονται από τα ζάρια. Από την κάθε επίθεση που θα κάνετε, έως το πιθανό damage που θα φάτε από μία παγίδα ορίζεται ένα hidden roll που “αποφασίζει” την έκβαση των πάντων. Ακόμα και τα αποτελέσματα των διαλόγων σας και των επιλογών σας ορίζονται από την τύχη σας στο ζάρι και επηρεάζονται από τις ικανότητες και τις ιδιότητες του κάθε χαρακτήρα που ξεκινάει τον εκάστοτε διάλογο. Μία επιλογή όπως το να σπάσετε μια πόρτα θα χρειάζεται μικρότερη ζαριά με έναν Zariel tiefling ή githyanki warrior χαρακτήρα παρά με έναν high elf wizard. Τα παραδείγματα και οι πιθανές επιλογές σας είναι ουσιαστικά άπειρα. Όμως κάθε απόφασή σας θα σας ακολουθεί με τον ένα ή τον άλλο τρόπο.\nΗ “μνήμη” του παιχνιδιού είναι τρομερή. Μπορεί εσείς να αποφασίσετε να μην σκοτώσετε έναν χωρικό που ελέγχεται από τις ψεύτικες υποσχέσεις των Mind Flayers. H απόφασή σας να τον ακινητοποιήσετε όμως, όταν θα είστε στη μέση ενός goblin camp που υπηρετούν και αυτά με τη σειρά τους τα Illithid, θα σας φέρει αντιμέτωπους με ένα μικρό στρατό από goblins, humans και trolls. Παρότι εσείς έχετε καταφέρει να πείσετε τους φύλακες στη προηγούμενη γέφυρα ότι είστε ένας από τους επίλεκτους των αρχόντων τους. Περίεργο σας φαίνεται; Μάλλον εντυπωσιακό θα έλεγα. Όπως και το γεγονός ότι κάθε λεπτό που αφιερώνετε στην εξερεύνηση θα σας ανταμείβει είτε πλουσιοπάροχα, είτε με επικείμενο θάνατο.\nΚατά τις περιπλανήσεις σας στον κόσμο της Faerun μπορείτε να κινείστε είτε ελεύθερα, είτε με την επιλογή κίνησης στη μορφή γύρων. Σε έναν απροσδόκητα πλούσιο κόσμο όπως αυτός του Baldur’s Gate 3 θα πρέπει να έχετε πάντα τα μάτια σας ανοιχτά. Εφόσον βρίσκεστε κοντά σε κάποια πιθανή παγίδα ή κάποιο κρυφό πέρασμα ή οτιδήποτε αξιοπερίεργο, κάθε χαρακτήρας στο party σας θα έχει τη δυνατότητα να εντοπίσει το τι κρύβεται μπροστά σας. Κάθε χαρακτήρας σας έχει την επιλογή να κινείται και ξεχωριστά από την υπόλοιπη ομάδα, με αυτό τον τρόπο ή απλά με την επιλογή του Turn Based mode μπορείτε να μανουβράρετε και τα πιο δύσκολα περάσματα με επιτυχία, χωρίς το ρίσκο να ενεργοποιήσει κάποιος μια παγίδα που μπορεί να οδηγήσει σε κατεδάφιση μιας σπηλιάς στο κεφάλι σας.\nΚατά τη διάρκεια της μάχης, όποιος χαρακτήρας βρίσκεται εντός Line of Sight των εχθρών σας αυτόματα μπαίνει σε πιθανή μάχη μαζί με τον πρώτο από τους χαρακτήρες σας που θα εντοπιστούν. Μπορείτε όμως πάντα να προσεγγίσετε τους εχθρούς σας από τις σκιές, προκαλώντας μερικά δωρεάν χτυπήματα σε αυτούς, κερδίζοντας το πλεονέκτημα σε ορισμένες απαιτητικές μάχες. Έπειτα μπορείτε να κινηθείτε σχεδόν ελεύθερα στο χώρο με όσους χαρακτήρες είναι εκτός μάχης και να πιάσετε στρατηγικές θέσεις πριν την συμμετοχή τους στη μάχη. Μπορεί πάλι να σας αρέσουν οι θέσεις που έχουν πιάσει οι αντίπαλοι μάγοι ή τοξότες και να τους τις στερήσετε σπρώχνοντάς τους στο θάνατό με την κατάλληλη επιλογή. Από την στιγμή που θα έχετε τελειώσει με τα stealth hits ή kills σας και όλο το party βρίσκεται εντός μάχης, η σειρά με την οποία θα εκτελούνται οι κινήσεις καθορίζονται από το Dexterity check που γίνεται πάντα με τη “ρίψη” ζαριού. Roll initiative.\nΟι μάχες που αντιμετωπίσαμε στο Early Access του Baldur’s Gate 3 ποίκιλαν από εξουθενωτικά δύσκολες ως πολύ απλές. Ανάλογα πάντα με τις στρατηγικές μας επιλογές. Τόσο τα περισσότερα abilities όσο και τα spells σας δεν μπορούν να χρησιμοποιούνται αλόγιστα σε κάθε πιθανή μάχη, δύσκολη ή εύκολη. Οι χαρακτήρες σας διαθέτουν resources που καταναλώνονται για την χρήση abilities ή spells. Εντός ενός γύρου μπορούν να εκτελέσουν μία επίθεση, κίνηση και ένα bonus action. Οι χαρακτηρισμοί αυτοί αναγράφονται στη περιγραφή των abilities, actions ή spells. Με τη σειρά τους αυτά χρειάζονται spell slots για την χρήση τους, τα οποία είναι περιορισμένα σε κάθε “μέρα” εντός του παιχνιδιού. Ένας σωστός ύπνος πριν από μια δύσκολη πιθανή μάχη ή ένα short rest μπορεί να σας δώσει λοιπόν το ένα extra slot που μπορεί να κρίνει τη ζωή ενός party member.\nΣε περίπτωση που ένας από τους συμμάχους σας πέσει στη μάχη, έχετε τη δυνατότητα να τον βοηθήσετε να σηκωθεί εντός κάποιον κινήσεων, με την προϋπόθεση να μην τον διαλύσουν οι εχθροί σας όσο αυτός βρίσκεται ανήμπορος να δράσει. Αυτό θα επαναφέρει τον χαρακτήρα στο 1 life point και κατ’ επέκταση στη δράση, εφόσον αντέξει μέχρι να τον θεραπεύσετε με κάποιο spell ή potion. Αυτή η δυνατότητα επαναφοράς όμως δεν θα πρέπει να ληφθεί ως κίνητρο να είστε παρορμητικοί. Κάθε μάχη σας μπορεί να αποβεί μοιραία και θα πρέπει να δίνετε τον ανάλογο σεβασμό στον εικοσάπλευρο θεό σας που ορίζει τη μοίρα σας σε ένα τέτοιο κόσμο.\nΕπιλέγοντας να πάτε στο camp σας και να κλείσετε μια μέρα στο Baldurs Gate 3, μεταφέρεστε σε ένα ασφαλές μέρος όπου μπορείτε να συναναστραφείτε με τα μέλη της ομάδας σας ή πιθανόν και άλλα NPC που επιλέγουν να σας ακολουθήσουν επειδή σας ενώνει ένας κοινός σκοπός. Με τις κατάλληλες επιλογές μπορείτε να έχετε και έναν αξιολάτρευτο σκύλο στο camp σας. Ποιος άκαρδος θα έλεγε όχι σε ένα σκύλο που θρηνεί το χαμένο αφεντικό του; Μερικές φορές πάντως θα σας επισκέπτονται και άλλα NPC οπότε θα πρέπει να είστε πάντα σε επιφυλακή. Δεν έχουν όλοι καλές προθέσεις σε αυτή τη ζωή άλλωστε.\nΗ ποιότητα της δουλειάς της Larian Studios φαίνεται από τα πρώτα λεπτά της περιπέτειας στον κόσμο του Baldur’s Gate 3. Η εκφραστικότητα των χαρακτήρων και η φυσικότητα των κινήσεών τους στην Early Access έκδοση είναι μία ένδειξη του τελικού αποτελέσματος. Παρότι δεν έλλειψαν τα κλασσικά glitches, όπως μερικές κούπες που αιωρούνταν πάνω από τα χέρια που τις κρατούσαν, δεν αντιμετωπίσαμε τίποτα game breaking που να κάνει τον τίτλο ανάξιο των προσδοκιών μας. Το εξαιρετικό voice acting δίνει χαρακτήρα σε κάθε έναν κάτοικο της Faerun και η φωνή της Amelia Tyler στο ρόλο του αφηγητή είναι κάτι το απερίγραπτο, σε σημείο που αξίζει να γίνει ξεχωριστή αναφορά σε αυτήν. Όσον αφορά τις μελωδίες που μας ταξιδεύουν στον κόσμο αυτό έχουμε να πούμε πως απλά ανυπομονούμε να ακούσουμε και τη συνέχεια!\nΗ κάμερα του παιχνιδιού φέρει στοιχεία από top down games, έχετε όμως τη δυνατότητα σχεδόν πλήρους ελευθερίας της κίνησης της. Μπορείτε να την στρέψετε και να ανακαλύψετε σε κάθε νέα στροφή σας και μια διαφορετική λεπτομέρεια ή κρυφό πέρασμα. Μπορείτε να ζουμάρετε και να έχετε την αίσθηση ενός 3rd Person παιχνιδιού και να απολαμβάνετε τόσο τα τοπία, όσο και να ζείτε τις μάχες από κοντά. Αρκετές όμως ήταν η φορές που η κάμερα στις διάφορες κινήσεις μας, είτε σε εξερεύνηση είτε σε μάχη, προσπαθώντας να εντοπίσουμε την επόμενη κίνησή μας, χανόταν είτε μέσα στα γραφικά είτε σε κάποιο χαντάκι και χάναμε επαφή με το περιβάλλον της μάχης. Το μοναδικό ίσως πρόβλημα που εντοπίστηκε στο παιχνίδι και ευελπιστούμε σε διόρθωση του, αν όχι σε κάποιο σύντομο patch, με την κυκλοφορία του ολοκληρωμένου τίτλου.\nΕτοιμάστε λοιπόν το party σας και φέρτε την ειρήνη ή το χάος στο κόσμο της Faerun σε συνεργασία με μέχρι 3 επιπλέον παίκτες. Ακολουθήστε ένα κοινό μονοπάτι ή κινηθείτε ανεξάρτητα από τους υπόλοιπους για να εξυπηρετήσετε τους δικούς σας σκοπούς. Ένα πράγμα είναι σίγουρο σε κάθε περίπτωση. Αυτή η μικρή φωνή μέσα στο κεφάλι σας θα δυναμώνει μέρα με τη μέρα. Κάποια στιγμή ίσως είναι αδύνατο να την αγνοήσετε. Και ίσως τότε όταν χάσετε κάθε ελπίδα να χτυπήσετε τις πόρτες αυτών που αρνηθήκατε όταν σας προσέφεραν βοήθεια.\nΣε γενικές γραμμές το Baldur’s Gate 3 είναι ένας τίτλος ίσως αυξημένων απαιτήσεων για τον μέσο υπολογιστή. Το παιχνίδι δοκιμάστηκε με κάρτα γραφικών ASUS GTX 970 STRIX, επεξεργαστή AMD FX-6350 και με 8GB RAM. Με μία μικρή ασφάλεια μπορούμε να σας πούμε πως με τις ελάχιστες απαιτήσεις που αναγράφονται στο steam store η εμπειρία σας δεν θα είναι κακή. Πρόκειται όμως για ένα από τα παιχνίδια που πραγματικά θα αδικούνταν σε οτιδήποτε λιγότερο των προτεινόμενων. Ας μην ξεχνάμε όμως ότι ακόμα βρισκόμαστε σε Early Access, και πάντα υπάρχει περιθώριο βελτίωσης σε κάθε τομέα.\nTo review βασίστηκε στην ψηφιακή έκδοση του παιχνιδιού για PC, η οποία μας παραχωρήθηκε από τη Larian Studios.\nΓια όσους άτυχους δεν είχαν την ευκαιρία να είναι μέλος μιας ομάδας D’n’D ή δεν είχαν την τύχη να πέσει ένας Baldur’s Gate τίτλος στα χέρια τους, η νέα προσθήκη της Larian Studios είναι ένα στοίχημα. Ένα στοίχημα που ο κόσμος του D’n’D θα κερδίσει χωρίς ιδιαίτερη αντίσταση. Παρά το γεγονός ότι βρίσκεται ακόμα σε Early Access και ουσιαστικά προλαβαίνετε να πάρετε μια μυρωδιά μόνο του τι σας επιφυλάσσει το μέλλον, έχετε στη διάθεσή σας τόσες εναλλακτικές διαδρομές και τόσες διαφορετικές αποφάσεις να πάρετε στο Baldur’s Gate 3, που είναι σχεδόν αδύνατο να έχετε ίδια αποτελέσματα σε κάθε νέο session. Κάθε δράση όπως ξέρουμε φέρει και μία αντίδραση. Όμως ποτέ σας δεν μπορείτε να ξέρετε ποιο θα είναι το αποτέλεσμα αυτής της αντίδρασης. Τι είστε διατεθειμένοι να θυσιάσετε για τη σωτηρία σας; Μήπως την ψυχή σας; Μήπως ένα μάτι σας; Αυτό ακούγεται περισσότερο οικονομικό, σωστά; Ή μήπως να περάσετε στη σκοτεινή πλευρά μαζί με τους ilithid overlords σας; Είναι μεθυστική η δύναμη άλλωστε… Και η υπόσχεση αυτής ακόμα πιο πολύ.\nExynos 2100 launch: Ο Exynos 2100 είναι επισήμως εδώ!


ΙΣΤΟΓΡΑΦΟΣ: ΠΑΝΗΓΥΡΙΣ Ι.ΝΑΟΥ ΚΟΙΜΗΣΕΩΣ ΤΗΣ ΘΕΟΤΟΚΟΥ ΓΙΑΝΝΙΤΣΩΝ\nΠΑΝΗΓΥΡΙΣ Ι.ΝΑΟΥ ΚΟΙΜΗΣΕΩΣ ΤΗΣ ΘΕΟΤΟΚΟΥ ΓΙΑΝΝΙΤΣΩΝ\nΚαθημερινά από 2 Αυγούστου θα τελείται στις 18.30 Εσπερινός και Παράκλησις της Υπεραγίας Θεοτόκου. Από την Τετάρτη 12/8 θα γίνεται η προσκύνησις της ιεράς εικόνος και των ιερών Αμφίων του Αγίου Καλλινίκου Μητροπολίτου Εδέσσης (μέχρι και το απόγευμα της 16ης Αυγούστου).\n07.00 Όρθρος και Αρχιερατική Θεία Λειτουργία προεξάρχοντος του Σεβασμιωτάτου Μητροπολίτου Εδέσσης, Πέλλης και Αλμωπίας κ. ΙΩΗΛ.\nΑπό την Πέμπτη 13/8 έως και το Σάββατο 15/8 ο ιερός ναός θα παραμένει ανοικτός όλη την ημέρα.\nΕτικέτες ΑΓΙΟΚΑΤΑΤΑΤΑΞΙΣ, ΑΚΟΛΟΥΘΙΕΣ, ΑΝΑΚΟΙΝΩΣΕΙΣ, ΓΙΑΝΝΙΤΣΑ, ΕΟΡΤΕΣ, Ι.ΚΕΙΜΗΛΙΑ, ΚΗΡΥΓΜΑ, ΜΗΤΡΟΠΟΛΙΤΗΣ, ΜΝΗΜΕΙΑ


Φήμες και ειδήσεις | BASKETBALL ARIS\nΑρχική Αρχική Φήμες και ειδήσεις\nΦήμες και ειδήσεις\nΜε αφορμή το σχόλιο του Dimitraris σε προηγούμενο άρθρο και ένα άρθρο που ανέβασε – αλλά δεν ενέκρινα ο aris6emperor , θα ήθελα να πω κάποια πράγματα για τις ειδήσεις και τον σχολιασμό στο σάιτ , αυτό το καλοκαίρι.\nΣε καμία περίπτωση αυτό δεν είναι μομφή για τα παραπάνω παιδιά , απλά το παίρνω σαν αφορμή.\nΑποφάσισα φέτος να είμαι περισσότερο προσεκτικός από ποτέ , σε ειδήσεις που ανεβαίνουν στο σάιτ. Αυτό δε σημαίνει μόνο τα άρθρα , αλλά και τα σχόλια που κάνετε βασιζόμενοι στα άρθρα ή στις φήμες που υπάρχουν δεξιά κι αριστερά.\nΔυστυχώς , οι Αρειανοί , έχουμε μια τάση να μεταδίδουμε σε dt οτιδήποτε είναι κακό και – συνήθως – δεν προσέχουμε καν από που βγήκε.\nΕίναι είδηση; Είναι διασταυρωμένο; Ποιος το λέει;\nΔυστυχώς ζούμε στην Ελλάδα και έτσι λειτουργεί το πράγμα , ύπουλα , οπότε θα πρέπει να το βλέπουμε κι εμείς ακόμα πιο προσεκτικά.\nΤα τελευταία χρόνια , έχω καταλάβει , πως τα περισσότερα ” ρεπορτάζ ” για τον Άρη , ειδικά το καλοκαίρι , βγαίνουν από τα σχόλια στα διάφορα σάιτ/φόρουμ της ομάδας , όπως αυτό.\nΤο πρόβλημα είναι πως αυτά μετά τα κάνουν άρθρα σε δημοσιογραφικά σάιτ και μετά αναμεταδίδονται , σαν ειδήσεις.\nΕ , φέτος , ας μην το επιτρέψουμε αυτό.\nΠροσοχή , δε λέω να κρύβουμε ειδήσεις ή πως δε θα ανεβαίνουν άρθρα που θα έχουν ειδήσεις – καλές ή κακές – για την ομάδα.\nΑλλά , μια δεύτερη ανάγνωση χρειάζεται.\nΤο σχόλιο του Dimitraris ήταν:\nΒασίζεται σε δυο άρθρα , ένα του Κούση κι ένα που ξεκίνησε από το aek24 αν δεν κάνω λάθος.\nΤο άρθρο που ανέβασε ο aris6emperor ήταν από τον ΑΕΚτζη Δημήτρη Χρυσάνθη , στο basketa και μιλούσε πως οι παίκτες του Άρη θα κάνουν προσφυγή αν δεν πληρωθούν.\nΟ Κούσης έχει ρεπόρτερ του Άρη και μέχρι τώρα έγραφε μόνο “φήμες” οπότε , αν δεν αρχίσει να γράφει κανονικά για τον Άρη , θεωρώ πως και πάλι γράφει φήμες.\nΤο ότι αναπαράγουμε άρθρα από ΑΕΚτζήδες είναι κάτι που – το καταλαβαίνετε κι εσείς – πρέπει να σταματήσει.\nΤώρα , όλα τα άρθρα μπορεί να βγουν αληθινά.\nΑν δεν πληρωθούν οι παίκτες μας , θα κάνουν προσφυγή. Χαίρω πολύ . Και καλά θα κάνουν.\nΑν δεν έχει πληρώσει τους παίκτες ο Λάσκαρης , πως κάλεσε κάποιον για αναπροσαρμογή;\nΌταν αυτά τα πράγματα είναι γεγονός , θα το γράφουν όλοι και θα το ξέρουμε.\nΤώρα , επιλέγω να αδιαφορώ για τέτοια πράγματα και ελπίζω το ίδιο να κάνετε κι εσείς .\nΠροηγούμενο άρθροΗ αλήθεια του (φετινού) Άρη\nΕπόμενο άρθροΤα λένε… αύριο Λάσκαρης-Πρίφτης!\n5 Ιουνίου 2017 10:17 μμ\nΓενικά ενώ οι δημοσιογράφοι των αλλων ομάδων προσπαθούν να βοηθησουν την ομάδα τους ενω οι δημοσιογράφοι του ΑΡΗ θελουν να διεκδικήσουν το πουλιτζερ.\n5 Ιουνίου 2017 10:32 μμ\nΕμένα δε με ενοχλεί να βγάζουν ειδήσεις να σου πω την αλήθεια. Αλλά ειδήσεις ,όχι φήμες ,ούτε πράγματα που διαβάζουν στο ιντερνετ\n5 Ιουνίου 2017 10:23 μμ\n5 Ιουνίου 2017 10:53 μμ\nΧωρίς να το ασπάζομαι αφού όντως αν διαβάσεις ένα άρθρο υποτιμητικό για τον Άρη θα είναι ή ανώνυμο ή κατά 90% ο αρθρογράφος θα είναι κάτι μεταξύ ώρα για σπορ και sdna, πιστεύω πως είναι αναγκαίο κακό και δε μπορούμε να το αποφύγουμε.\nΤα 900Κ στον Κικι Κλαρκ τα δώσαμε; Αυτά που είχε βγάλει είδηση ένας μάνατζερ που κατά τύχη ήταν στο τιμ της ΑΕΚ…\n6 Ιουνίου 2017 12:49 πμ\nΚαι δε βγάζω και τον εαυτό μου έξω κι εγώ την έχω πατήσει , όπως σε αυτό που λες κι εσύ με τον Κίκι. Από εμένα θα ξεκινήσω την αυτοσυγκράτηση .\n5 Ιουνίου 2017 10:56 μμ\nΑπόλυτα σωστός.. Αυτό με τον Καββαδά κ την ΑΕΚ μας δείχνει ότι νωρίς ξεκίνησαν τα οργανα..\n5 Ιουνίου 2017 11:04 μμ\nNight πολυ με στεναχωρησες .παρολαυτα #sinexizoumeMazi?????\nμακαρι σε 10 μερες να τακτοποιηθουν οι εκκρεμότητες και να διαβαζουμε μονο ευχαριστες ειδησεις για την ομαδα μας\n5 Ιουνίου 2017 11:55 μμ\nμακαρι αλλα δεν το βλεπω….\n6 Ιουνίου 2017 12:44 πμ\nΔεν είναι προσωπικό, ελπίζω να καταλαβαίνεις και νιώθω την αγωνία και το πόσο θέλουμε όλοι να τα συζητάμε , απλά το πήρα σαν παράδειγμα. Επίσης , σίγουρα δεν είναι γιατί είναι κακές οι ειδήσεις. Δε με ενοχλεί αυτό.\n6 Ιουνίου 2017 1:04 πμ\nΠάντως αν τα περισσότερα καλοκαιρινά ρεπορτάζ για τον Άρη βγαίνουν από τα σχόλια στα διάφορα σάιτ/φόρουμ της ομάδας, αυτό που πρέπει να προσέξουμε είναι πρωτίστως το τι γράφουμε εμείς και στη συνέχεια το τι ποστάρουμε.\n6 Ιουνίου 2017 1:11 πμ\nΚαι αυτό ναι , εκεί πήγαινε η αναφορά μου στο σχόλιο του Dimitraris.\n5 Ιουνίου 2017 11:13 μμ\nΟπότε καλό καλοκαίρι και πρώτα ο Θεός τα λέμε με τα πρωτοβρόχια…\n5 Ιουνίου 2017 11:44 μμ\nΔεν γίνεται να σχολιάζουμε μόνο τις ειδήσεις. Σε μια τέτοια περίπτωση θα καταλήξουμε να ποστάρουμε μόνο τις ανακοινώσεις της ΚΑΕ.\nΟπότε αφού “τα περισσότερα » ρεπορτάζ » για τον Άρη, ειδικά το καλοκαίρι , βγαίνουν από τα σχόλια στα διάφορα σάιτ/φόρουμ της ομάδας, όπως αυτό”, ας φτιάξουμε τις ειδήσεις που θέλουμε.\nΞεκινάω εγώ: ένας φίλος φίλου μου είπε ότι έχουμε έρθει σε προφορική συμφωνία με τον Θανάση Αντετοκούμπο και ένας άλλος φίλος μου είπε ότι από διασταυρωμένες πηγές το αγωνιστικό μπάτζετ μας του χρόνου θα είναι 3 με 3,5 μύρια!!!\n6 Ιουνίου 2017 12:39 πμ\nκανονικά ρεπορτάζ λέω και κάτι που δεν το γράφει ρεπόρτερ της ΑΕΚ ρε παιδιά. Λογικά πράγματα. Δεν είπα μην ανεβάζουμε τίποτα.\n6 Ιουνίου 2017 12:10 πμ\nΔε συμφωνώ με αυτή τη θέση καθώς είμαι υπέρ της αναδημοσίευσης τέτοιων άρθρων ειδικά όταν φέρουν την υπογραφή του συντάκτη τους.Από εκεί και πέρα ο καθένας μας μπορεί να τα φιλτράρει και στη χειρότερη περίπτωση θα κριθούν ανάξια σχολιασμού..\n6 Ιουνίου 2017 12:36 πμ\nμα δεν το λέω για εμάς εδώ μέσα. Το θέμα είναι πως – δεν το περίμενα αλλά – δημιουργούμε κλίμα. 2-3 σάιτ του Άρη , δημιουργούμε το κλίμα.\nΕίμαι απόλυτα βέβαιος πως αυτό ,μεσομακροπρόθεσμα ,δεν θα κάνει καθόλου καλό ,αν ενδιαφέρει η άποψη μου.Ο aris6emperor και ο I hate mornings εξηγούν τον προφανή λόγο . Νομίζω Night πως θα ήταν χρήσιμο να το ξανασκεφτείς.\n6 Ιουνίου 2017 12:20 πμ\nΠαιδιά ο night δεν εννοεί πως δεν θα ανεβαίνει τπτ. Όλοι καταλαβαίνουμε τη διαφορά μιας είδησης που βγήκε για να κάνει κακο στην ομάδα ή απλά για τα κλικ και μιας είδησης σοβαρής με υπογραφή αρθρογράφου και στοιχεία. Ας είμαστε λιγο προσεκτικοι τις επομενες μερες γιατι σιγουρα θα υπαρξουν αρθρα που θα εχουν στοχο την απαξίωση του λασκαρη και τις δευτερες σκεψεις για την ομαδα. Οταν γινουν οι πληρωμες θα το ακουσουμε απο πολλούς ίσως και επίσημα. Από τη στιγμή που θα τελειώσει αυτό και θα ανακοινωθεί ο καινούριος coach μετά μπορούμε να αρχίσουμε και την πλάκα μας για μεταγραφές… Περισσότερα »\n6 Ιουνίου 2017 12:46 πμ\nΚι αν δεν γίνουν θα το ακούσουμε από πολλούς , όχι μόνο αν γίνουν και τότε θα ακούσουμε και για τις προσφυγές και για όλα.\n6 Ιουνίου 2017 12:55 πμ\nΕλπίζω και πιστεύω πως είμαστε στην τελική ευθεία και δεν θα υπάρξει πρόβλημα στις πληρωμές.\n6 Ιουνίου 2017 1:10 πμ\nΣε αυτην την περιπτωση παντως αγχος προκαλει και το οτι δεν μαθαινουμε απολυτως τιποτα επι του θεματος,δηλαδη πως θα βρεθει λυση,γιατι εκεινη την ημερομηνια συγκεκριμενα και αλλα τετοια,οποτε οι φημες,συνηθως αρνητικες φυσικα, χωρις να το θελουμε μας επηρεαζουν την ψυχολογια και το πως βλεπουμε αυτην την κατασταση\n6 Ιουνίου 2017 9:49 πμ\nΕιναι θεμα οικονομικό φίλε gerorge οπότε λίγο δύσκολα να μάθουμε λεπτομέρειες. Εγώ κρατάω αυτό που είπε ο φίλος μας ο teo, πως προσπαθεί ο λασκαρης να φέρει λεφτά από το εξωτερικό. Και εγω ξαναρωταω γιατι φτασαμε ως εδω και δεν πλξσιασε ο λασκαρης τους 4 5 αριανους με οικονομική ευχέρεια και να γίνει μια ανταλλαγή χρημάτων εντός της χώρας με χρήματα εκτός. Δηλαδή πληρωμή των πλιακη ντιμη κτλ προς τους παίκτες και εξόφληση Λάσκαρη προς αυτούς τους ανθρώπους κατευθείαν στο εξωτερικό. Βέβαια τα ποσά πλέον είναι μεγάλα και δεν ξέρω αν θα μπορούν να τα αντέξουν ή αν θέλουν.\n6 Ιουνίου 2017 9:57 πμ\nκαι ποιος σου λέει πως αυτοί που λες , δεν είναι αυτοί που του σκάβουν τον λάκο και περιμένουν πως και πως να αποδειχτεί λίγος , για να ξαναγίνουν αυτοί πολύ , οπότε και δε θέλουν να τον βοηθήσουν;\n6 Ιουνίου 2017 10:36 πμ\nΑν ήθελαν να εμπλακούν στα κοινά του μπασκετικού Άρη δεν θα περίμεναν το Λάσκαρη να έρθει και μετά να του σκάψουν το λάκο. Θα αναλάμβαναν την ομάδα προ διετίας. Η διαφορά είναι πως έχει πληρωθεί από τότε ένα κομμάτι των χρεών.\n6 Ιουνίου 2017 11:40 πμ\nΔε νομιζω να χουν λογο να το κανουν.Πριν τον Λασκαρη εβαζαν καποια χρηματα μια στο τοσο και βοηθουσαν,αλλα δεν επηρεαζαν αποφασεις και καταστασεις μεσα στην ομαδα με τα χρηματα τους.Οποτε υποθετω οτι θα ειναι μεγαλυτερη διαφημιση για τους ιδιους να βοηθησουν τον Λασκαρη αν μπορουν παρα να προσπαθησουν να τον διωξουν και μετα να πληρωνουν κατα καιρους καμια δοση απο το 99 ή κανα συμβολαιο αντεγκμπογιε\n6 Ιουνίου 2017 7:31 πμ\nΚαταλαβαινω τη λογικη του Night αλλα διαφωνω καθετα στο εξης, οτιγηποτε γραφεται επωνυμα, οπου και αν γραφεται και οποιος και αν ειναι αυτος που το γραφει για μενα θεωρειται ειδηση. Αν καποιος επωνυμα μεταφερει ψευδεις ειδησεις ειναι υποχρεωση της ΚΑΕ να του ζητησει ευθυνες και πολυ γρηγορα (αφου ξερουμε ποιος ειναι) θα απαξιωθει. Η αξια του συγκεκριμενου μπλογκ ειναι η δυνατοτητα να διαβασει και να σχολιασει καποιος ΟΤΙΔΗΠΟΤΕ γραφεται για τον Αρη μας. Στη τελικη μεσα απο το σχολιασμο πολυ γρηγορα φαινεται οταν κατι ισχυει ή ειναι αοριστη φημη. Κλεινοντας θεωρω οτι η πλειοψηφια εδω μεσα διαβαζουμε δεκαδες μπασκετικα σαιτ… Περισσότερα »\n6 Ιουνίου 2017 8:13 πμ\nΚι εγώ καταλαβαίνω τη λογική σου , αλλά μάλλον δεν καταλάβατε τι λέω . Εδώ μέσα ανεβαίνουν ειδήσεις και άρθρα που εγώ θεωρώ πως προσφέρουν κάτι ή που με ενδιαφέρουν. Έχετε όλοι τη δυνατότητα να ανεβάζετε , ότι νομίζετε εσείς Εγώ είχα ,έχω και θα έχω τον τελευταίο λόγο για το αν θα ανέβει . Αυτό το δικαίωμα το έχουν εκμεταλλευτεί ελάχιστοι εδώ μέσα. Ο emperor είναι αυτός που το πράττει περισσότερο. Δεν είναι το πρώτο άρθρο που του έκοψα και σίγουρα δε θα είναι το τελευταίο . Το 90% από τα άρθρα του έχουν ανεβεί. Και θα συνεχίσουν. Απλά… Περισσότερα »\n7 Ιουνίου 2017 4:26 μμ\nΣτο τελευταιο μονο διαφωνω Night Audit. Οι δικοι μας ειναι χειροτεροι. Ειδες που το καταντησανε το ποδοσφαιρο και φοβαμαι μη κανουν το ιδιο και στην μπασκεταρα μας. Ειδικα 2 απαυτους που ανεφερες θελουν μεγαλη προσοχη!\n6 Ιουνίου 2017 11:31 πμ\nΕν μερη εχεις δικιο Νigh κ καταλαβαινω το σκεπτικο σου.Απο την αλλη ομως ειναι λιγακι παραδοξο γιατι μου θυμιζει την παροιμια “ο κοσμος το΄χει τουμπανο κ ο Νight κρυφο καμαρι”ενα πραμα!!Δηλαδη ενω θα εχουμε διαβασει στα εκτος, οτι κατι παιζει με αυτο,με εκεινο,με το αλλο αλλα επειδη ειναι στην φαση των φημων ή απο αλλων ενδιαφερόντων site ή δημοσιογραφων,πρεπει εμεις να κανουμε πως δεν ακουσαμε τιποτα κ να περιμενουμε σκασμενοι να επικυρωθει σαν ειδηση.Με λιγα λογια χανει λιγακι την παρειστικη διαθεση το site.Κατα την γνωμη μου,εχεις διατηρισει αψογα την σοβαροτητα και την ποιοτητα του site απο πλευρας κοσμιοτητας των σχολιων… Περισσότερα »\n6 Ιουνίου 2017 4:58 μμ\nΚάποιος πρέπει να ξεδιαλύνει το “έτσι από το γιουβέτσι” (βάλε ό,τι θέλεις εσύ: π.χ. το ποιοτικό από το μη) και ο κλήρος πέφτει στον Night.\nΔεν υπάρχει σαφής διαχωριστική γραμμή και γι’ αυτό και η συζήτηση.\nΦανταζομαι οι περισσότεροι εδώ μέσα εκτιμούν την ποιότητα των θεμάτων και των τοποθετήσεων που επιλέγονται να δημοσιευτούν.\nΑν γινόταν αλλιώς το σάιτ θα ήταν ένα RSS feed ή όχι πάντως το basketball aris.


«Σήμερα ο Αμλετ ρωτάει πώς να ζει» | Η ΚΑΘΗΜΕΡΙΝΗ\nΟ Αιμίλιος Χειλάκης ερμηνεύει όλους τους ρόλους του «Αμλετ» μόνος του στη σκηνή, σε μια παράσταση που σκηνοθετεί μαζί με τον Μανώλη Δούνια.\n18.01.2014 • 17:27 18.01.2014 • 17:27\nΕφτασε στο ραντεβού με την πολλών κυβικών μηχανή του. Τα μαλλιά του Αιμίλιου Χειλάκη ανέμιζαν κατά το ήμισυ, αφού για τις ανάγκες του ρόλου του είναι ξυρισμένο περίπου το μισό κεφάλι του. Από χθες το βράδυ και για 15 παραστάσεις (κάθε Παρασκευή, Σάββατο και Κυριακή) ανέλαβε να παρουσιάσει στο Δημοτικό Θέατρο του Πειραιά ένα δύσκολο εγχείρημα: να ερμηνεύσει μόνος αυτός τα πρόσωπα του σαιξπηρικού Αμλετ, που ήδη παρουσίασε στο ΔΗΠΕΘΕ Πάτρας. «Μόνος με τον Αμλετ» έχει τίτλο αυτή η ξεχωριστή παράσταση των 75 λεπτών, αλλά ο Αιμίλιος Χειλάκης, ώριμος, ευθύς, αλλά πάντα με χιούμορ, σκέφτεται συνεχώς το «μαζί» για τις κινήσεις του.\nΣυναντηθήκαμε σ’ ένα καινούργιο καφέ στη Ζωοδόχου Πηγής, τον «Βυσσινόκηπο», που ανήκει στον ηθοποιό Περικλή Μουστάκη. Από εκεί ξεκίνησε η συζήτησή μας. Είναι άραγε νομοτέλεια για τις δυσκολίες που περνάει και το επάγγελμα του ηθοποιού μια άλλη καριέρα; «Υπάρχει 95% ανεργία στον χώρο. Αλλά έχουμε χάσει το ποιος είναι ο επαγγελματίας ηθοποιός. Παρ’ όλα αυτά, το 5% που μένει είναι εξαιρετικοί ηθοποιοί. Μιλάμε βέβαια για μια εποχή πενίας, που παρασέρνει και τον καλό και τον κακό σπόρο. Πάντως, μ’ έναν τρόπο, σε αυτό το άλεσμα ξεχωρίζει η ήρα και το στάρι. Ομως το να μπαίνουμε σε διαδικασίες να σκεφτόμαστε πώς μας συνέβη, είναι λάθος. Πρέπει να δούμε τι θα κάνουμε. Εγώ δεν μπορώ πια να σκέφτομαι πώς και τι μας συνέβη. Θέλω να βγω από τη φάση της κατάθλιψης. Και προσπαθώ να πράττω. Και αυτό κάνω τόσα χρόνια τώρα».\nΚαι όντως, με την Εταιρεία Θεάτρου «αρτivities» που έχει ιδρύσει με τη σύντροφό του, ηθοποιό Αθηνά Μαξίμου, κάνουν τα τελευταία χρόνια φιλόδοξες και ποιοτικές παραγωγές, «όχι για να παίξουμε αυτό που γουστάρουμε, αλλά για να καλέσουμε ανθρώπους που θέλουμε να παίξουμε μαζί τους. Αυτό θεωρώ ότι είναι η μεγαλύτερη κατάκτηση της κρίσης. Ενεργοποιήθηκαν δημιουργικές δυνάμεις που υπήρχαν μέσα μας κρυμμένες, γιατί, το λέω συνεχώς, η κρίση δεν είναι οικονομική, είναι κρίση μπέσας. Φάνηκε η μη μπέσα του Ελληνα. Και σε αυτή τη νέα κατάσταση δημιουργήθηκαν νέες σχέσεις και τρόποι συνεργασίας».\nΚι έτσι προσπέρασε ό,τι δεν έγινε και ανοίχτηκε σε νέες διαδρομές. Και μέσα σε αυτό το πλαίσιο και το ΔΗΠΕΘΕ Πατρών και το Δημοτικό Θέατρο του Πειραιά τον προσέγγισαν και αποδέχθηκαν την πρότασή του για κάτι που πολύ πρωτότυπο, που πρώτη φορά γίνεται στην Ελλάδα. Παίζει όλους τους ρόλους του «Αμλετ» μόνος του στη σκηνή, σε μια παράσταση που σκηνοθετεί μαζί με τον Μανώλη Δούνια, σε μετάφραση του Γιώργου Χειμωνά. Αλλάζει μόνο σκηνικά στοιχεία και φωτισμούς.\n«Στην αρχή το εγχείρημα μου είχε προκαλέσει πανικό, κυρίως για την αντίδραση του κόσμου. Οδηγός μου ήταν οι “Οκτώ γυναίκες”. Και θυμάμαι ότι τα πρώτα λεπτά λειτουργούσε ο κώδικας του άνδρα που είναι ντυμένος γυναίκα. Μετά ο κόσμος παρακολουθούσε την ιστορία. Οταν λοιπόν δεις ότι ένα στέμμα είναι ο βασιλιάς και ένα κουτί με κούκλες είναι η Οφηλία, κάθε φορά που παίρνω το κουτί με τις κούκλες το κοινό σκέφτεται “α, έρχεται η Οφηλία”. Κι επίσης οδηγοί μου ήταν όσα έχω δει και όσα έχω παίξει. Ενα από αυτά ήταν η “Πρώτη ύλη” του Δημήτρη Παπαϊωάννου. Ο Δημήτρης ξαναγύρισε με δύο σώματα, το ένα γυμνό το άλλο ντυμένο, ύστερα από εκείνες τις τεράστιες παραστάσεις που έκανε. Ξαναγύρισε χωρίς φώτα με τα πιο απλά σκηνικά στοιχεία. Κι εκεί υποκλίνομαι».\nΜήπως ένα ακόμη αποτέλεσμα της κρίσης είναι και η επιστροφή στις απλές και λιτές παραστάσεις; «Είμαστε τέκνα της εποχής μας. Ο μπαμπάς μου, 80 χρόνων, μου λέει: “Μέχρι τα 50 μου τα έβγαζα πέρα με τον μισθό του δημοσίου υπαλλήλου. Από τα 50 μέχρι τα 80 μου βρέθηκα με πάρα πολλά λεφτά. Εγώ ξέρω πώς είναι να είμαι φτωχός. Εσύ δεν ξέρεις”. Πράγματι ζήσαμε μια 30ετία της αποθέωσης της ύλης, που δεν εξυπηρετούσε τίποτα. Τα σκηνικά ήταν τεράστια, οι πληρωμές τεράστιες. Θα μου πεις δεν πληρώθηκες καλά; Πάρα πολύ καλά. Αλλά αν μοίραζαν κάτω από το σπίτι σου τούρτες, θα έλεγες κάνω δίαιτα; Είμαστε παιδιά της εποχής μας, αποπαίδια της, ψυχοπαίδια της, μπάσταρδά της, αλλά το θέμα είναι τι κάνουμε;» και με αυτό το σκεπτικό προσεγγίζει και τον Αμλετ. «Το θεμελιώδες ερώτημά του δεν είναι το να ζει ή να μη ζει, αλλά το πώς να ζει. Είναι ένας σύγχρονος ήρωας, που αναρωτιέται αν είναι προτιμότερο να ζει κανείς άπραγος ή να πεθαίνει πράττοντας. Μου αρέσει να παίρνω τα μεγάλα κείμενα και να αναδρομολογώ την ιστορία τους. Ο Αμλετ είναι δυστυχισμένος γιατί πέθανε ο μπαμπάς του, και η μαμά του παντρεύτηκε τον θείο του. Το φάντασμα του πατέρα του έρχεται και λέει “σκότωσε τον θείο σου, γιατί αυτός με σκότωσε”. Στην παράσταση αυτό που μας νοιάζει είναι η ραχοκοκαλιά της εκδίκησης και γιατί δεν πράττει ο Αμλετ. Και κάπως έτσι είναι η Ελλάδα αυτή τη στιγμή: θέλουμε να εκδικηθούμε όλοι κάτι, αλλά δεν ξέρουμε τι».


AMFIKLIA-Αμφίκλεια: Ολική έκλειψη υπερπανσελήνου – Ενα πραγματικά σπάνιο φαινόμενο (βίντεο)\nΟλική έκλειψη υπερπανσελήνου – Ενα πραγματικά σπάνιο φαινόμενο (βίντεο)\nΜετά το μπλε φεγγάρι σειρά έχει η υπέρπανσέληνος, ένα από τα σπανιότερα αστρικά φαινόμενα, η οποία θα είναι κατά 30% μεγαλύτερη και 14% πιο φωτεινή. Το σπάνιο αυτό φαινόμενο θα πραγματοποιηθεί στις 27 Σεπτεμβρίου, ωστόσο δεν θα είναι ορατό στο μεγαλύτερο μέρος της γης.\nΑυτή θα είναι η πρώτη παρόμοια έκλειψη από το 1982, με την επόμενη να προσδιορίζεται το 2033, όπως αναφέρει η NASA.\nΟι υπερπανσέληνοι δημιουργούνται επειδή η τροχιά της Σελήνης από τη Γη είναι ελλειπτική και όχι κυκλική. Η μέση απόσταση της Σελήνης από τον πλανήτη μας είναι περίπου 354.600 χλμ., με τον φυσικό δορυφόρο να είναι στο «απόγειο» του στα 405.600 χλμ. και στο «περίγειο» στα 226.000 χλμ. Η NASA έχει δώσει στη δημοσιότητα βίντεο, που παρουσιάζει το φαινόμενο της ολικής έκλειψης υπερπανσελήνου.


ΔΙΚΤΥΟΥΡΓΟΣ ΜΑΚΕΔΩΝ Κινήσεις υψηλού ρίσκου από Τουρκία: Η Ε.Ε. έδωσε στον Ερντογάν 20 μέρες για αποκλιμάκωση, αλλά η Άγκυρα τον αμανέ της\nΑρχική σελίδαΤουρκίαΚινήσεις υψηλού ρίσκου από Τουρκία: Η Ε.Ε. έδωσε στον Ερντογάν 20 μέρες για αποκλιμάκωση, αλλά η Άγκυρα τον αμανέ της\nΑφόρητη πίεση ασκεί στη θάλασσα η Τουρκία, έχοντας ήδη περάσει στο στάδιο του ασφυκτικού πρέσινγκ προς την Ελλάδα και την Κύπρο, παίζοντας με τη φωτιά και με μια ενδεχόμενη στρατιωτική σύρραξη. Οι μέχρι τώρα διπλωματικές παρεμβάσεις προς την Άγκυρα δεν απέδωσαν, ωστόσο από πλευράς της Ευρωπαϊκής Ένωσης έχει δοθεί ένα χρονικό περιθώριο 20 περίπου ημερών στην τουρκική πλευρά για να κάνει βήματα αποκλιμάκωσης.\nΈχει καταστεί σαφές από τη συζήτηση στο άτυπο συμβούλιο των ΥΠΕΞ, την περασμένη Πέμπτη και Παρασκευή στο Βερολίνο – και τούτο παρά τις ενστάσεις που διατυπώθηκαν, από τη Γερμανία, την Ιταλία και τη Μάλτα- πως η συνέχιση της ίδιας συμπεριφοράς από την κατοχική Τουρκία περικλείει σοβαρούς κινδύνους. Το πλαίσιο των όποιων κυρώσεων θα αποφασιστεί στη σύνοδο των αρχηγών στις 24 Σεπτεμβρίου και ως εκ τούτου οι Ευρωπαίοι θεωρούν πως υπάρχει χρόνος για να γίνουν κινήσεις προς την κατεύθυνση της εκτόνωσης της έντασης.\nΕΠΕΤΑΙ ΣΥΝΕΧΕΙΑ ΣΤΗΝ ΑΜΕΡΙΚΑΝΙΚΗ ΠΑΡΕΜΒΑΣΗ\nΗ παρέμβαση των Αμερικανών και μάλιστα στο επίπεδο του Ντόναλντ Τραμπ έγινε καθώς στην Ουάσινγκτον δεν θέλουν να… σκάσει η βόμβα, με ένα επεισόδιο Ελλάδος και Τουρκίας, πριν τις προεδρικές εκλογές του ερχόμενου Νοεμβρίου. Όπως πληροφορούμαστε, η αμερικανική παρέμβαση δεν εξαντλείται στις τηλεφωνικές επικοινωνίες. Έπονται κι άλλες κινήσεις εντός της εβδομάδος. Την ίδια ώρα, πάντως, η Άγκυρα θεωρεί πως οι κατάλληλες συνθήκες για την ίδια θα είναι τώρα, πριν τις εκλογές στις ΗΠΑ.\nΒΗΜΑ ΓΙΑ ΑΝΟΙΓΜΑ ΤΩΝ ΒΑΡΩΣΙΩΝ ΠΡΙΝ ΤΙΣ «ΕΚΛΟΓΈΣ»


Χιλιάδες Σαηεντολόγοι και καλεσμένοι συγκεντρώθηκαν το Σάββατο 21 Ιανουαρίου για να τιμήσουν τα ιστορικά εγκαίνια της Εθνικής Εκκλησίας της Scientology της Νέας Ζηλανδίας στην καρδιά του Ώκλαντ.\nΟ κύριος Ντέιβιντ Μισκάβιτς, Πρόεδρος του Συμβουλίου του Κέντρου Θρησκευτικής Τεχνολογίας, ηγήθηκε των εγκαινίων της Εκκλησίας της Scientology του Ώκλαντ το Σάββατο 21 Ιανουαρίου.\nΜόλις ανέβηκε στη σκηνή, ο κ. Μισκάβιτς καλωσορίστηκε με ένα δυνατό χειροκρότημα στην τελετή εγκαινίων στο Γκράφτον του Ώκλαντ.\nΣυνοδευόμενος από εξέχοντες Σαηεντολόγους από τη Νέα Ζηλανδία και όλη την Αυστραλασία, ο κ. Μισκάβιτς εγκαινίασε επισήμως την Ιδανική Εκκλησία της Scientology του Ώκλαντ.\nΧιλιάδες Σαηεντολόγοι και οι καλεσμένοι τους συγκεντρώθηκαν στο ιστορικό ορόσημο για να δουν από κοντά την εορταστική κοπή της κορδέλας που έλαβε χώρα το Σάββατο στις 21 Ιανουαρίου.\nΗ Εκκλησία της Scientology του Ώκλαντ εγκαινιάστηκε στις 21 Ιανουαρίου 2017 μπροστά σε ένα ενθουσιώδες κοινό που συγκεντρώθηκε για να καλωσορίσει την Εκκλησία στη νέα εντυπωσιακή της έδρα.\nΕκκωφαντικές ζητωκραυγές υποδέχθηκαν την κοπή της κορδέλας, σηματοδοτώντας την επίσημη έναρξη της Εκκλησίας και την επίτευξη ενός μακροχρόνιου στόχου να ενταχθούν στην κατηγορία των Ιδανικών Οργανισμών της Scientology σε αυτή την εποχή της άνευ προηγουμένου εξάπλωσης της θρησκείας της Scientology.\nΜια συμβολική αναπαράσταση του χορού haka και στη συνέχεια μια συγκλονιστική εκτέλεση του τραγουδιού «We Are One» αποτέλεσαν την εναρκτήρια ψυχαγωγία των φαντασμαγορικών εγκαινίων.\n«Δεν θεωρούμε τα κτήρια των Ιδανικών Οργανισμών απλώς και μόνο κτήρια. Αντίθετα, τα βλέπουμε ως “φορείς της ζωής” και ολοζώντανη δομή των κοινοτήτων τους. Συνεπώς, όταν επαναφέρουμε πνευματικά όντα στη ζωή αποκαθιστώντας τη δική τους αίσθηση πνευματικότητας, έτσι και ένας Ιδανικός Οργανισμός έρχεται στη ζωή. Έτσι, ευχαριστούμε το Ώκλαντ για την ευκαιρία να υπηρετήσουμε ως Φρουροί ενός Ιδανικού Οργανισμού που ανήκει τόσο στη Νέα Ζηλανδία όσο και σε εμάς». – Κύριος Ντέιβιντ Μισκάβιτς, Πρόεδρος του Συμβουλίου του Κέντρου Θρησκευτικής Τεχνολογίας\n«Αυτό το κτήριο παρουσιάζει έναν ιδιαίτερα ικανοποιητικό παραλληλισμό: Όπως ο αρχικός σκοπός του ήταν η θρησκευτική μάθηση και καθοδήγηση έτσι και τώρα αυτό το ιστορικό ορόσημο βιώνει μια πνευματική αναγέννηση ως η νέα έδρα της Εκκλησίας της Scientology στο Ώκλαντ. Η αφοσίωσή σας στο να αναλάβετε την αποκατάσταση αυτού του κοσμήματος κληρονομιάς είναι αξιοσημείωτη. Εκτιμήσατε τον πλούτο της ιστορίας ανάμεσα σε αυτούς τους τοίχους, φροντίζοντας για τα πολύτιμα υλικά και την λεπτή κατασκευαστική τους αρτιότητα». – Κυρία Ρόμπιν Μπάιρον, Αρχιτεκτονική Σύμβουλος και Εκπρόσωπος, Πολιτιστική Κληρονομιά Νέας Ζηλανδίας\n«Με βάση την εμπειρία μου, αρκετά συχνά δυστυχώς οι πραγματικοί λόγοι πίσω από τα διανοητικά και πνευματικά προβλήματα αγνοούνται. Το αληθινό πρόβλημα είναι ότι ο κόσμος δεν ξέρει τίποτα περί ψυχιατρικής και ψυχικής υγείας, μέχρι αυτό να τους επηρεάσει προσωπικά. Αλλά αφότου ανακαλύψαμε την Επιτροπή Πολιτών για τα Ανθρώπινα Δικαιώματα, δεν ήμαστε πλέον στο σκοτάδι. Γιατί υπάρχει μια φωνή στο σκοτάδι και οδηγεί στο φως, και αυτή η φωνή είναι η CCHR». – Κύριος Τόμας Χένρι, Σύμβουλος της Αστυνομίας της Νέας Ζηλανδίας\n«Όταν μπήκα στο σύστημα για πρώτη φορά και είδα τον τρόπο μεταχείρισης των νέων, σκέφτηκα: “Πρέπει να μάθω για τα ανθρώπινα δικαιώματα”. Αλλά δεν βρήκα κανέναν που να κάνει κάτι γι’ αυτό. Τότε έμαθα για την Εκκλησία της Scientology και τους εθελοντές σας. Έτσι οδήγησα ως την άλλη πλευρά της πόλης για να σας βρω και όταν σας βρήκα, θυμάμαι που σας είπα: “Θέλω αυτό το πρόγραμμα δικαιωμάτων που χρησιμοποιείτε!”. Και έτσι ξεκινήσαμε ένα ενωμένο κίνημα για να διδάξουμε τα ανθρώπινα δικαιώματα στη νεολαία του Ώκλαντ». – Κυρία Ιβόν Γκάλβιν, Σύμβουλος του Προγράμματος για την Πρόληψη της Νεανικής Παραβατικότητας στη Νέα Ζηλανδία\n«Κάθε μέλος της Εκκλησίας της Scientology με το οποίο έχω συνεργαστεί επικεντρώνεται στην αποκατάσταση του κόσμου μας. Πιστεύω πως οι Σαηεντολόγοι είναι πράγματι η πηγή ζωντάνιας του κινήματός σας. Δεν είναι εύκολο να εκφράσω την ευγνωμοσύνη μου στους ανθρώπους που σώζουν ζωές καθημερινά. Αλλά γνωρίζω προσωπικά ότι καθένας από σας βοήθησε στο να αλλάξει αυτό το μέρος του κόσμου. Και μαζί, με αυτόν τον Ιδανικό Οργανισμό, αυτή η αλλαγή θα φτάσει σε κάθε κοινότητα του νησιωτικού μας έθνους». – Κυρία Μερεάνα Πέκα, Πρόεδρος του Φιλανθρωπικού Ταμείου Φυλάκων Μαορί, Νότιο Ώκλαντ\nΟ κύριος Μισκάβιτς με (από αριστερά προς δεξιά): την κα Μερεάνα Πέκα, Πρόεδρο του Φιλανθρωπικού Ταμείου Φυλάκων Μαορί του Ώκλαντ, Νότιο Ώκλαντ, την κα Ρόμπιν Μπάιρον, Αρχιτεκτονική Σύμβουλο για την Πολιτιστική Κληρονομιά Νέας Ζηλανδίας, τον κ. Τόμας Χένρι, Σύμβουλο της Αστυνομίας της Νέας Ζηλανδίας και την κα Ιβόν Γκάλβιν, Σύμβουλο του Προγράμματος για την Πρόληψη της Νεανικής Παραβατικότητας στη Νέα Ζηλανδία\nΗ νέα Εθνική Εκκλησία της Νέας Ζηλανδίας βρίσκεται σε περίοπτη θέση στην οδό Γκράφτον, μεταξύ των προαστίων Νιουμάρκετ και το κέντρο της πόλης του Ώκλαντ. Ιδρύθηκε αρχικά το 1955 και ως η δεύτερη Εκκλησία της Scientology στον κόσμο καλωσορίζει τους πάντες από το Ώκλαντ και ακόμα πιο πέρα.\nΗ Εκκλησία της Scientology του Ώκλαντ δεν προσφέρει απλώς τις εγκαταστάσεις της για να εξυπηρετήσει τους Σαηεντολόγους στην άνοδό τους σε υψηλότερες καταστάσεις πνευματικής ελευθερίας, αλλά αποτελεί επίσης ένα σημείο συνάντησης για συνεργατικές προσπάθειες προσφοράς υπηρεσιών σε άτομα όλων των θρησκειών.\nΡΕΣΕΨΙΟΝ Η Εκκλησία της Scientology του Ώκλαντ είναι ανοιχτή επτά ημέρες την εβδομάδα, από το πρωί έως το βράδυ, και καλωσορίζει όλους τους επισκέπτες που επιθυμούν να ενημερωθούν για την Dianetics και τη Scientology.\nΚΕΝΤΡΟ ΕΝΗΜΕΡΩΣΗΣ ΚΟΙΝΟΥ ΤΗΣ SCIENTOLOGY Το Κέντρο Ενημέρωσης Κοινού προσφέρει περίπου 500 φιλμ, τα οποία παρέχουν μια πλήρη εισαγωγή σε κάθε πτυχή της Dianetics και της Scientology. Συμπεριλαμβάνει τα Πιστεύω και τις πρακτικές της θρησκείας, καθώς και τις πολλές ανθρωπιστικές πρωτοβουλίες και τα προγράμματα κοινωνικών δραστηριοτήτων τα οποία υποστηρίζει η Εκκλησία.\nΕΙΣΑΓΩΓΙΚΕΣ ΥΠΗΡΕΣΙΕΣ Η Εκκλησία της Scientology του Ώκλαντ παραδίδει όλες της Εισαγωγικές Υπηρεσίες. Αυτές περιλαμβάνουν σεμινάρια τα απογεύματα και τα Σαββατοκύριακα σχετικά με την Dianetics και τη Scientology, προσφέροντας έτσι μια επισκόπηση των βασικών αρχών τους και του τρόπου εφαρμογής τους στη ζωή.\nΑνάμεσα στην πληθώρα των εισαγωγικών υπηρεσιών που διαθέτει η Εκκλησία της Scientology του Ώκλαντ υπάρχει μια ευρεία ποικιλία Μαθημάτων της Scientology για τη Βελτίωση της Ζωής, προκειμένου να βοηθήσουν στη βελτίωση κάθε πλευράς της ζωής του ατόμου.\nΒΙΒΛΙΟΠΩΛΕΙΟ ΤΗΣ DIANETICS ΚΑΙ ΤΗΣ SCIENTOLOGY Το βιβλιοπωλείο της Εκκλησίας της Scientology του Ώκλαντ διαθέτει τα έργα του Λ. Ρον Χάμπαρντ σχετικά με την Dianetics και τη Scientology. Συνολικά, το κληροδότημα του Λ. Ρον Χάμπαρντ περιλαμβάνει δεκάδες εκατομμύρια λέξεις που έχουν εκδοθεί σε δεκάδες βιβλία και χιλιάδες ηχογραφημένες διαλέξεις. Τα υλικά είναι διαθέσιμα σε 50 γλώσσες.\nΤΟ ΚΕΝΤΡΟ ΑΠΟΚΑΘΑΡΣΗΣ Ο Ιδρυτής της Scientology, Λ. Ρον Χάμπαρντ, ανέπτυξε το Πρόγραμμα Αποκάθαρσης για να απελευθερώσει τα άτομα από τις επιβλαβείς επιδράσεις των φαρμάκων/ναρκωτικών και των τοξινών στη διάνοια και στο πνεύμα, μέσα από μια αγωγή άσκησης, σάουνας και διατροφής, που παρέχονται στο σύνολό τους από το Κέντρο Αποκάθαρσης.\nΗ ΑΚΑΔΗΜΙΑ Η Ακαδημία είναι το μέρος όπου οι Σαηεντολόγοι εκπαιδεύονται για να γίνουν ώντιτορ (πνευματικοί σύμβουλοι), ικανοί να εφαρμόζουν την τεχνολογία του ώντιτινγκ με σκοπό να βοηθήσουν άλλους να αποκτήσουν πνευματική ελευθερία. Η Ακαδημία του Ώκλαντ αποτελείται από πολλαπλές αίθουσες μελέτης, οι οποίες είναι αφιερωμένες σε κάθε πτυχή της εκπαίδευσης.\nΗ καφετέρια καλωσορίζει τους επισκέπτες που περιηγούνται στην Εκκλησία ή παρακολουθούν κάποια από τις πολλές προγραμματισμένες εκδηλώσεις και προσφέρεται επίσης για τους ενορίτες στα διαλείμματά τους ανάμεσα στις υπηρεσίες της Scientology.\nΤΟ ΠΑΡΕΚΚΛΗΣΙ Οι υπηρεσίες και οι τελετές της Scientology λαμβάνουν χώρα στο Παρεκκλήσι, συμπεριλαμβανομένων των Κυριακάτικων Λειτουργιών που είναι ανοιχτές στα μέλη όλων των δογμάτων. Το παρεκκλήσι χρησιμεύει, επίσης, ως ένας ιδανικός χώρος για εργαστήρια, δεξιώσεις και εκδηλώσεις στο όνομα της συνεργασίας της κοινότητας για ένα καλύτερο Ώκλαντ.\nΗ ΙΣΤΟΡΙΑ ΕΝΟΣ ΟΡΟΣΗΜΟΥ ΤΟΥ ΩΚΛΑΝΤ\nΤο εντυπωσιακό μνημείο-ορόσημο Νεογοτθικού Ρυθμού, που είναι τώρα η έδρα της Εκκλησίας της Scientology, δόθηκε αρχικά στη Μεθοδιστική Αποστολή το 1844 και αργότερα το 1927 εξελίχθηκε ως Θεολογική Σχολή Μεθοδιστών Αγίας Τριάδας. Το ορόσημο Νεογοτθικού Ρυθμού με θέα στο Γκράφτον, αυτό το χτίσμα από κόκκινο τούβλο και λευκό λίθο Oamaru, υπηρέτησε στη συνέχεια ως ένα κομβικό σημείο πνευματικής εκπαίδευσης, καθώς και ένα κέντρο για διάφορα εκπαιδευτικά ιδρύματα.\nΤο χαρακτηριστικό παρεκκλήσι του, καθώς και το καμπαναριό του μνημείου, προστέθηκαν στα τέλη της δεκαετίας του 1950. Ως αναγνώριση της πολιτιστικής του σημασίας, η Πολιτιστική Κληρονομιά Νέας Ζηλανδίας καταχώρισε επίσημα το σύμπλεγμα κτηρίων ως Ιστορικό Τόπο το 1981.\nΜόλις απέκτησε το ορόσημο, η Εκκλησία της Scientology επιδιόρθωσε και αποκατέστησε σε μεγάλο βαθμό και με μεγάλη επιμέλεια τα αρχιτεκτονικά του χαρακτηριστικά. Μεταξύ αυτών συγκαταλέγονται τα περίτεχνα πέτρινα τζάκια, τα κάγκελα από μασίφ ξύλο βελανιδιάς και από χυτοσίδηρο στη γυριστή σκάλα και η επένδυση από γνήσιο ξύλο rimu και jarrah.\nΗ Εκκλησία της Scientology του Ώκλαντ – ένας μαγευτικός νέος Ιδανικός Οργανισμός της Scientology για να εξυπηρετήσει την «Πόλη των Ιστίων» και ολόκληρη τη Νέα Ζηλανδία.\nΜε θέα την πόλη και το μαγευτικό Λιμάνι Γουαϊτεμάτα του Ώκλαντ, αυτό το ιστορικό μνημείο και λατρεμένο ορόσημο, που διατηρήθηκε και αποκαταστάθηκε άψογα από την Εκκλησία σε συνεργασία με τους τοπικούς αρχιτέκτονες και υπεύθυνους διατήρησης μνημείων, εμφυσά ξανά ζωή σε αυτό που κάποτε στέγαζε την πνευματική εκπαίδευση κληρικών και θρησκευτικών λόγιων για σχεδόν μισό αιώνα.\nΑυτό το ιστορικό μνημείο, που ιδρύθηκε αρχικά το 1844, επεκτάθηκε αργότερα, το 1927 –90 χρόνια πριν– σε Θεολογική Σχολή Μεθοδιστών Αγίας Τριάδας για την εκπαίδευση θεολόγων στη Χριστιανική πίστη, οι οποίοι αργότερα στάλθηκαν σε ιεραποστολές σε όλες τις χώρες του Ειρηνικού. Στη νέα του μορφή ως το πνευματικό κέντρο για τους Σαηεντολόγους απ’ όλη τη Νέα Ζηλανδία, επιστρέφει και πάλι στις ιδέες της πίστης και της πνευματικότητας με τις αρχές των στόχων της Scientology για έναν κόσμο χωρίς πόλεμο και ένδεια, που είναι αφοσιωμένος σε ανθρωπιστικούς σκοπούς.\nΈτσι, το Σάββατο, στις 21 Ιανουαρίου, η νέα Εκκλησία της Scientology άνοιξε τις πόρτες του πανέμορφου και σχολαστικά αποκατεστημένου κτηρίου για αυτό που δεν αντιπροσωπεύει απλώς την πνευματική αποστολή της Εκκλησίας αλλά και τις δυναμικές κοινοτικές πρωτοβουλίες στα προγράμματα για την καταπολέμηση των ναρκωτικών και τα ανθρωπιστικά προγράμματα που ήδη διεξάγονται στη χώρα για δεκαετίες.\nΟ Ντέιβιντ Μισκάβιτς, ο εκκλησιαστικός ηγέτης της θρησκείας της Scientology, τέλεσε τα εγκαίνια για να ανοίξει επίσημα τις πόρτες του νέου Ιδανικού Οργανισμού. Στην ομιλία εγκαινίασης, ο κ. Μισκάβιτς μίλησε για τη σημασία των εγκαινίων και τις δυνατότητες που προσφέρονται σε κάθε κάτοικο του Ώκλαντ.\n«Δεν θεωρούμε τα κτήρια των Ιδανικών Οργανισμών απλώς και μόνο κτήρια. Αντίθετα, τα βλέπουμε ως “φορείς της ζωής” και ολοζώντανη δομή των κοινοτήτων τους. Συνεπώς, όταν επαναφέρουμε πνευματικά όντα στη ζωή αποκαθιστώντας τη δική τους αίσθηση πνευματικότητας, έτσι και ένας Ιδανικός Οργανισμός έρχεται στη ζωή. Έτσι, ευχαριστούμε το Ώκλαντ για την ευκαιρία να υπηρετήσουμε ως Φρουροί ενός Ιδανικού Οργανισμού που ανήκει τόσο στη Νέα Ζηλανδία όσο και σε εμάς».\nΤα εγκαίνια της Εκκλησίας δημιουργούν ένα πνεύμα κοινοτικής συνεργασίας και η δέσμευση της Scientology που έχει ήδη αποδειχθεί συντελώντας στη διατήρηση της πολιτιστικής κληρονομιάς της γειτονιάς Γκράφτον του Ώκλαντ, και επαναφέροντας στο κτήριο την αρχική του αίγλη· αυτό που τοπικά μέλη της κοινότητας περιγράφουν ως τιμή προς μια «αδιάσπαστη κληρονομιά ως μέρος διαφώτισης και πνευματικής γνώσης».\nΚυβερνητικοί και κοινοτικοί ηγέτες της περιοχής και άτομα που ασχολούνται με ένα πλήθος κοσμικών ανθρωπιστικών εκστρατειών της Scientology έδωσαν ομιλίες στα εγκαίνια του Σαββάτου επισημαίνοντας τη σημασία της διαρκώς διευρυνόμενης αποστολής της Εκκλησίας στη χώρα.\nΗ Ρόμπιν Μπάιρον, αρχιτεκτονική σύμβουλος στην Πολιτιστική Κληρονομιά Νέας Ζηλανδίας δήλωσε μπροστά σε χιλιάδες ακροατές των εγκαινίων ότι ο συνδυασμός του παρελθόντος με το παρόν παρουσιάζει: «έναν ιδιαίτερα ικανοποιητικό παραλληλισμό: Όπως ο αρχικός σκοπός του ήταν η θρησκευτική μάθηση και καθοδήγηση έτσι και τώρα αυτό το ιστορικό ορόσημο βιώνει μια πνευματική αναγέννηση ως η νέα έδρα της Εκκλησίας της Scientology στο Ώκλαντ.\n»Η αφοσίωσή σας στο να αναλάβετε την αποκατάσταση αυτού του κοσμήματος κληρονομιάς είναι αξιοσημείωτη» δήλωσε. «Το κτήριο βίωσε πολλά χρόνια αμέλειας κι έτσι αυτό το εγχείρημα δεν ήταν και τόσο μικρή δέσμευση. Όμως εσείς εκτιμήσατε τον πλούτο της ιστορίας του κτηρίου φροντίζοντας με έξοχη μαστοριά τα πολύτιμα υλικά του».\nΑπό το κόκκινο τούβλο και τη δομή από λευκό λίθο Oamaru που χρησιμοποιείται σε όλη την πρόσοψη, ως την αποκατάσταση της προσεχτικά γυαλισμένης δρύινης επιφάνειας στην είσοδο και τη βιβλιοθήκη και τη διατήρηση της επένδυσης από ξυλεία Rimu και τη δαπέδωση από ξύλο Jarrah, παρατήρησε, η δουλειά αυτή κάνει τις εγκαταστάσεις να ξεχωρίζουν ως έργο τέχνης από μόνες τους.\nΑλλά αντιπροσωπεύει πολύ περισσότερα για μια κοινότητα που έχει δει τα προγράμματα της Εκκλησίας για τα ανθρώπινα δικαιώματα, την κοινωνική δικαιοσύνη και την καταπολέμηση των ναρκωτικών να κάνουν τη διαφορά ήδη στη ζωή των νέων και ενηλίκων στο Ώκλαντ, και τα οποία θα επεκταθούν μέσα από τις συνδυασμένες προσπάθειες των εκατοντάδων εθελοντών και των μελών του προσωπικού που δουλεύουν στη νέα έδρα της Εκκλησίας στη Νέα Ζηλανδία.\nΗ Ιβόν Γκάλβιν, σύμβουλος του Προγράμματος της Πρόληψης της Νεανικής Παραβατικότητας, είπε ότι βλέπει νέες ευκαιρίες με την εξάπλωση της Εκκλησίας. «Ο σκοπός μου επί του παρόντος είναι να φροντίζω τις ευάλωτες ομάδες νέων» είπε στους καλεσμένους που συγκεντρώθηκαν. «Όταν μπήκα στο σύστημα για πρώτη φορά και είδα τον τρόπο μεταχείρισης των νέων, σκέφτηκα: “Πρέπει να μάθω για τα ανθρώπινα δικαιώματα”. Αλλά δεν βρήκα κανέναν που να κάνει κάτι γι’ αυτό.\n»Τότε έμαθα για την Εκκλησία της Scientology και τους εθελοντές σας» είπε. «Έτσι οδήγησα ως στην άλλη πλευρά της πόλης για να σας βρω και όταν σας βρήκα, θυμάμαι που σας είπα: “Θέλω αυτό το πρόγραμμα δικαιωμάτων που χρησιμοποιείτε!”. Και έτσι ξεκινήσαμε ένα ενωμένο κίνημα για να διδάξουμε τα ανθρώπινα δικαιώματα στη νεολαία του Ώκλαντ».\nΑυτό το έργο είχε παρόμοια επίδραση στον Τόμας Χένρι, έναν σύμβουλο της αστυνομίας της Νέας Ζηλανδίας και ακούραστο υποστηρικτή κατά της κατάχρησης ψυχιατρικών φαρμάκων και υπέρ της υπεύθυνης φροντίδας ψυχικής υγείας στη χώρα. «Έρχομαι αντιμέτωπος με οικογένειες που τους έχουν υποσχεθεί την εύκολη “λύση” των ψυχοφαρμάκων και τα πλασάρουν ως μια ταχεία ίαση» είπε.\n«Και σε τελική ανάλυση τους βρίσκουμε εξαρτημένους και βαθύτερα χωμένους σε μπελάδες. Το έχω δει να συμβαίνει όλη μου τη ζωή. Με βάση την εμπειρία μου, αρκετά συχνά δυστυχώς οι πραγματικοί λόγοι πίσω από τα διανοητικά και πνευματικά προβλήματα αγνοούνται. Το αληθινό πρόβλημα είναι ότι ο κόσμος δεν ξέρει τίποτα περί ψυχιατρικής και ψυχικής υγείας, μέχρι αυτό να τους επηρεάσει προσωπικά» παρατήρησε. «Αλλά αφότου ανακαλύψαμε την Επιτροπή Πολιτών για τα Ανθρώπινα Δικαιώματα, δεν ήμαστε πλέον στο σκοτάδι. Γιατί υπάρχει μια φωνή στο σκοτάδι και οδηγεί στο φως, και αυτή η φωνή είναι η CCHR».\nΗ Μερεάνα Πέκα, Πρόεδρος του Φιλανθρωπικού Ταμείου Φυλάκων Μαορί στο Νότιο Ώκλαντ, συνόψισε πιθανότατα τη σημασία της ημέρας με τον πιο κατάλληλο τρόπο. «Κάθε μέλος της Εκκλησίας της Scientology με το οποίο έχω συνεργαστεί επικεντρώνεται στην αποκατάσταση του κόσμου μας. Πιστεύω πως οι Σαηεντολόγοι είναι πράγματι η πηγή ζωντάνιας του κινήματός σας. Δεν είναι εύκολο να εκφράσω την ευγνωμοσύνη μου στους ανθρώπους που σώζουν ζωές καθημερινά. Αλλά γνωρίζω προσωπικά ότι καθένας από σας βοήθησε στο να αλλάξει αυτό το μέρος του κόσμου. Και μαζί, με αυτόν τον Ιδανικό Οργανισμό, αυτή η αλλαγή θα φτάσει σε κάθε κοινότητα του νησιωτικού μας έθνους».\nΤο πνευματικό και εκπαιδευτικό υπόβαθρο αυτών των νέων χώρων –το κτήριο ήταν επίσης έδρα εθνικών εκπαιδευτικών οργανισμών της Νέας Ζηλανδίας στη δεκαετία του 1970 και κάποτε στέγασε μια σχολή τέχνης και σχεδίου– θα βιώσει μέσω της αποκατεστημένης Εκκλησίας μια αναγέννηση από ευκαιρίες για να συνεχιστούν η μάθηση, η διδασκαλία και οι πνευματικές δραστηριότητες.\nΗ πρώτη Εκκλησία της Scientology στη Νέα Ζηλανδία ιδρύθηκε το 1955 και η ανάπτυξη και η εξάπλωσή της σε περισσότερα από 60 χρόνια από τότε είναι η πραγματοποίηση του οράματος του Ιδρυτή Λ. Ρον Χάμπαρντ για την Εκκλησία και το έργο της στην περιοχή.\nΗ καινούργια Εκκλησία στο Ώκλαντ προσφέρει στους επισκέπτες μια εισαγωγή στην Dianetics και τη Scientology, ξεκινώντας με το Κέντρο Ενημέρωσης Κοινού. Τα εκθέματά του, που περιλαμβάνουν περισσότερα από 500 φιλμ, παρουσιάζουν τα θεμελιώδη Πιστεύω και πρακτικές της θρησκείας της Scientology, καθώς και τη ζωή και την κληρονομιά του Ιδρυτή της, Λ. Ρον Χάμπαρντ.\nΤο Κέντρο Ενημέρωσης προσφέρει επίσης μια λεπτομερή επισκόπηση των πολλών ανθρωπιστικών προγραμμάτων που χρηματοδοτεί η Scientology. Σ’ αυτά τα προγράμματα συμπεριλαμβάνονται: η παγκόσμια πρωτοβουλία μας για την εκπαίδευση σχετικά με τα ανθρώπινα δικαιώματα, ένα πρόγραμμα ευρείας διάδοσης για την εκπαίδευση σχετικά με τα ναρκωτικά, την πρόληψη και την αποκατάσταση, ένα παγκόσμιο δίκτυο κέντρων παιδείας και μάθησης, καθώς και το πρόγραμμα των Εθελοντών Λειτουργών της Scientology, που αντιπροσωπεύει σήμερα τη μεγαλύτερη ανεξάρτητη ομάδα παροχής βοήθειας στον κόσμο.\nΤο παρεκκλήσι στον Ιδανικό Οργανισμό του Ώκλαντ προσφέρεται για κάθε είδους συγκεντρώσεις του εκκλησιάσματος της Scientology, συμπεριλαμβανομένων των Κυριακάτικων Λειτουργιών, των γάμων και των τελετών ονοματοδοσίας, καθώς και μιας πληθώρας εκδηλώσεων όλης της κοινότητας, οι οποίες είναι ανοιχτές για τα μέλη όλων των δογμάτων. Το κτήριο περιλαμβάνει επίσης πολλαπλές αίθουσες σεμιναρίων και εκπαίδευσης, πέρα από έναν ολόκληρο όροφο που είναι αφιερωμένος στο ώντιτινγκ της Scientology (πνευματική συμβούλευση).\nΩς τα πρώτα εγκαίνια για το 2017, τα εγκαίνια του Ώκλαντ σηματοδότησαν μια εκρηκτική περίοδο εξάπλωσης για την Εκκλησία κατά τους τελευταίους 12 μήνες. Και ακολουθούν κι άλλοι Οργανισμοί, με τα εγκαίνια τους προγραμματισμένα μέσα στον επόμενο χρόνο σε πολιτιστικά κέντρα στην Αφρική, την Ευρώπη, το Ηνωμένο Βασίλειο και τη Βόρεια Αμερική.


Η αγωνία ενός ρεπόρτερ - Νίκος Χασαπόπουλος | CultureNow.gr\nΑρχική Σελίδα » Νέες Εκδόσεις » Η αγωνία ενός ρεπόρτερ – Νίκος Χασαπόπουλος\nCULTURENOW / 21-12-2017 / 10:11\nΑπό τις εκδόσεις Μεταίχμιο κυκλοφορεί το βιβλίο “Η αγωνία ενός ρεπόρτερ”, με άγνωστα ιστορικά στιγμιότυπα (1975-2017) όπως τα αφηγήθηκε ο Νίκος Χασαπόπουλος στον Γιάννη Ν. Μπασκόζο.\nΈζησα από κοντά κορυφαίες στιγμές του τελευταίου μισού αιώνα που σφράγισαν τη χώρα μας. Την έκρηξη των οραμάτων που έφερε η μεταπολίτευση, την ευφορία της αλλαγής του 1981, τις πρώτες οικονομικές κρίσεις στη δεκαετία του ’90, την κορύφωση του 2004 και την απότομη προσγείωση της κρίσης του 2010, που συνεχίζεται έως σήμερα. Στο βιβλίο αυτό καταγράφω κυρίως την ιστορία των μικρών γεγονότων, τη γοητεία των κρυφών πλευρών, τις αδιόρατες συμπεριφορές πολιτικών προσώπων, δημόσιων προσώπων και δημοσιογράφων, τις ρωγμές στην επίσημη, καθωσπρέπει ιστορία.\nΜερικές από αυτές είναι επικαιρικές, άλλες συμβολικές και κάποιες παραδειγματικές. Είναι αυτές που πιο πολύ με γοήτευαν στο καθημερινό μου ρεπορτάζ. Τι περιείχε το αμάξι του Μπους, πώς προετοίμασε τον τάφο του ένας μεγάλος ηγέτης, μερικά επικίνδυνα ρουσφέτια, πώς ήταν η πρώτη συνέντευξη με τον πιο απόμακρο ηγέτη των ελληνικών μέσων, παρασκήνιο από κραυγαλέες δημοσιογραφικές γκάφες, εμμονές και κρυφά «χαρίσματα» ανθρώπων της πολιτικής και της δημοσιογραφίας, και άλλα πολλά.\nΣαράντα τρία χρόνια είμαι στο Βήμα. Μπήκα τον Σεπτέμβριο του 1974 και παραμένω μέχρι και σήμερα, με όλα τα προβλήματα που παρουσιάστηκαν σε αυτό το ιστορικό φύλλο. Προσελήφθην ως ρεπόρτερ και θα αποχωρήσω ως ρεπόρτερ. Τα τελευταία χρόνια, που είχα αναλάβει τη στήλη του «ΒΗΜΑτοδότη», στην τελευταία σελίδα της εφημερίδας, είχα συνεχείς παρενοχλήσεις αλλά και μεγάλες επιτυχίες. Τη θεωρούσαν ως τη δημοφιλέστερη στήλη σε όλο τον αθηναϊκό Τύπο, με βάση τις μετρήσεις. Όλοι, κυρίως οι πολιτικοί, θέλανε μια αναφορά του ονόματός τους, έστω και αρνητική, όπως κάποιοι μου έλεγαν. Δούλεψα είκοσι οκτώ χρόνια στην ΕΡΤ: στην αρχή στην ΥΕΝΕΔ, εν συνεχεία στην ΕΡΤ-2 και τέλος στην ΕΡΤ στην Αγία Παρασκευή, χρόνια καλά και κακά.\nΣαράντα τρία χρόνια η δημοσιογραφία με έθρεψε και την έθρεψα. Σε αυτό το βιβλίο συγκέντρωσα μερικά αποσπάσματα εμπειριών από αυτά τα χρόνια, μικρά αλλά –πιστεύω– συμβολικά, για μια εποχή που πολλές φορές πίστεψε ότι θα ξεγελάσει τον χρόνο. Μέσα σε αυτά θα βρείτε τις χαρές και τις πίκρες του δημοσιογράφου, αλλά και αγωνίες, πάθη, λάθη. Θα γελάσετε για σοβαρά γεγονότα και θα κλάψετε με τα ευτράπελα. Όλα ήταν δημοσιογραφία. Τίποτα παραπάνω, τίποτα λιγότερο.\nΠληροφορίες έκδοσης: Εκδόσεις Μεταίχμιο, Δεκέμβριος 2017, Σχήμα: 14×20,5, Σελίδες: 192, Τιμή: 11,00€, ISBN: 978-618-03-0928-7\n“Surrender: 40 Songs, One Story”: Ο Bono εκδίδει τα απομνημονεύματά του\nΓενναία: Η αυτοβιογραφία της Alexi Pappas από τις εκδόσεις Key Books


Ο Χαράλαμπος Παναγιώταρης υποψήφιος με τον ανεξάρτητο συνδυασμό ΛΥΣΗ ΤΩΡΑ του Βασίλη Καθαροσπόρη | Eviaportal.gr - Χαλκίδα\nΟ Χαράλαμπος Παναγιώταρης υποψήφιος με τον ανεξάρτητο συνδυασμό ΛΥΣΗ ΤΩΡΑ του Βασίλη Καθαροσπόρη\n9/2/2019 - Τελευταία ενημέρωση στις 9/2/2019 11:04:32 πμ\nΥποψήφιος με τον συνδυασμό ΛΥΣΗ ΤΩΡΑ θα είναι στις προσεχείς δημοτικές εκλογές ο Χαράλαμπος Παναγιώταρης.\n«Η εποχή μας καλεί να σταματήσουμε να είμαστε παθητικοί θεατές και να αναλάβουμε δράση. Ο τόπος μας δεν μπορεί να πορευτεί αναπτυξιακά μέσω της ηττοπάθειας και κυρίως της απάθειας αλλά μέσω των δραστικών και άμεσων ΛΥΣΕΩΝ.\nΠιστεύοντας στην ικανότητα στις δυνάμεις και την εμπειρία, του ανεξάρτητου υποψηφίου Δημάρχου, Βασίλη Καθαροσπόρη και συλλογικά της ομάδας μας, αποδέχθηκα την τιμητική πρόταση του να είμαι υποψήφιος στις αυτοδιοικητικές εκλογές με το κίνημα ΛΥΣΗ ΤΩΡΑ.\nΠροσθέτοντας και τις δικές μου ικανότητες και μένοντας πιστός στις αρχές μου, δεσμεύομαι να αγωνιστώ με όλες μου τις δυνάμεις με μόνο σκοπό το συλλογικό συμφέρον των συμπολιτών μου να μετουσιωθεί επιτέλους σε πράξη».


Σύλλογος Διδασκόντων ΓΕΛ Γαζίου: Ο ιστός τοποθετήθηκε προ ολίγων ημερών. Ο μαθητής γνώριζε ότι θα γινόταν ανάρτηση το πρωί από τον υποδιευθυντή | Αγώνας της ΚρήτηςΑγώνας της Κρήτης\nΒρίσκεστε εδώ: Αρχική / Τοπικα / Σύλλογος Διδασκόντων ΓΕΛ Γαζίου: Ο ιστός τοποθετήθηκε προ ολίγων ημερών. Ο μαθητής γνώριζε ότι θα γινόταν ανάρτηση το πρωί από τον υποδιευθυντή\nΣύλλογος Διδασκόντων ΓΕΛ Γαζίου: Ο ιστός τοποθετήθηκε προ ολίγων ημερών. Ο μαθητής γνώριζε ότι θα γινόταν ανάρτηση το πρωί από τον υποδιευθυντή\nΓια μη διασταύρωση στοιχείων μιλά ο Σύλλογος Διδασκόντων του ΓΕΛ Γαζίου σχετικά με το περιστατικό με τον μαθητή που ανέβηκε σε ιστό για να αναρτήσει σημαία. Όπως αναφέρεται σε ανακοίνωση:\nΠροηγουμενο αρθρο Στόχος επιτεύχθη: Συγκεντρώθηκαν τα 100.000 ευρώ για τον μικρό Δημήτρη\nΕπομενο αρθρο Συνεργασία Περιφέρειας Κρήτης – UNESCO – National Geographic


Στην Εφορεία Αρχαιοτήτων Λακωνίας ο Δαβάκης, επί παντός - Notospress.gr\nΣτην Εφορεία Αρχαιοτήτων Λακωνίας ο Δαβάκης, επί παντός\nΟ μυκηναϊκός βασιλικός τάφος στην αρχαία Πελλάνα\nΚαθιερωμένη συνάντηση Θανάση Δαβάκη με την Έφορο Αρχαιοτήτων Λακωνίας Λίτσα Πάντου\nΛΑΚΩΝΙΑ. Στο πλαίσιο της τακτικής ενημέρωσής του για τα υπό εξέλιξη αρχαιολογικά έργα στη Λακωνία, ο Θανάσης Δαβάκης επισκέφθηκε το πρωί της Τετάρτης 28/4, την Εφορεία Αρχαιοτήτων Λακωνίας (ΕΦ.Α.ΛΑΚ).\n«Με την Έφορο Αρχαιοτήτων Λακωνίας (ΕΦΑΛΑΚ) και αγαπητή φίλη Λίτσα Πάντου, συναντηθήκαμε και πάλι στο γραφείο της για την καθιερωμένη δια ζώσης ενημέρωσή μου σχετικά με την πορεία των έργων Πολιτισμού στον τόπο μας», ανέφερε ο κ. Δαβάκης.\nΗ εικόνα, όπως την περιγράφει ο κ. Δαβάκης\nΠαλαιό Αρχαιολογικό Μουσείο της Σπάρτης (ΠΑΜΣ), το οποίο θα ανακαινισθεί από το Ίδρυμα Σταύρος Νιάρχος: Αφού η ΕΦΑΛΑΚ εκπόνησε και εγκρίθηκε από το Συμβούλιο Μουσείων η προαπαιτούμενη Μουσειολογική Μελέτη, γίνεται η αρχιτεκτονική προμελέτη από τον αρχιτέκτονα Ρέντσο Πιάνο.\nΠαράλληλα είναι σε εξέλιξη η ανακαίνιση της Οικίας της Ευρώπης με την χορηγία του Ιδρύματος Σταύρος Νιάρχος και σύντομα θα αποδοθεί στο κοινό .\nΝέο Αρχαιολογικό Μουσείο Σπάρτης: Τώρα βρισκόμαστε στην εκπόνηση των μελετών που γίνονται στο πλαίσιο της Προγραμματικής Σύμβασης μεταξύ της Περιφέρειας Πελοποννήσου και του Υπουργείου Πολιτισμού.\nΠαράλληλα εκπονείται και ο μουσειογραφικός σχεδιασμός από την ΕΦΑΛΑΚ. Δηλαδή ο τρόπος της οργάνωσης του Νέου Μουσείου από Αρχιτεκτονική, Στατική, Ηλεκτρομηχανολογική αλλά και ψηφιακή άποψη.\nΜε την ολοκλήρωση της αρχιτεκτονικής μελέτης και του μουσειογραφικού σχεδιασμού εντός του έτους η υπόθεση Νέο Μουσείο Σπάρτης θα είναι έτοιμη προς ένταξη σε χρηματοδοτικό πρόγραμμα.\nΑρχαιολογικός χώρος Πελλάνας: Μόλις πέρσι (8.9.20) κηρύχθηκε απαλλοτριωτέος ο χώρος (4.105,56 τμ). Από εκεί και μπρος η ΕΦΑΛΑΚ επεξεργάζεται τους τρόπους διαχείρισης και προστασίας του. Θα είμαι σε συνεχή επαφή με την πολιτική ηγεσία για δραστική παρέμβαση στον αρχαιολογικό χώρο της Πελλάνας.\nΡωμαϊκό Γεφύρι του Ξηροκαμπίου: Πρόσφατα ολοκληρώθηκαν οι απαιτούμενες μελέτες (Αρχιτεκτονική, Στατική, Τοπογραφική, Υδραυλική) που κάνουν επιτρεπτή την ένταξη του Γεφυριού σε χρηματοδοτικό πρόγραμμα.\nΜομεμβάσια: Υπάρχει πλήρες εργοτάξιο για την αποκατάσταση της εκκλησίας του Ελκομένου Χριστού και πρόκειται να ενεργοποιηθεί η αποκατάσταση του νότιου επιθαλάσσιου τοίχους.\nΕπίσης πρόσφατα κατατέθηκε πρόταση στην ΕΦΑΛΑΚ ,σε επίπεδο προμελέτης για αναβατόριο που θα παρέχει πρόσβαση στην άνω Πόλη και απεστάλη για έγκριση στις αρμόδιες διευθύνσεις.\nΜυστράς: Έχει ενταχθεί το Παλάτι στο ΕΣΠΑ και προκειμένου να αποδοθεί λειτουργικά, γίνονται εργασίες και παράλληλα εκπονούνται οι μελέτες για τις ψηφιακές εφαρμογές που θα αναπαριστούν την Ιστορία του και την κοινωνία στην μεσαιωνική πολιτεία.\nΕπίσης μέσω του Προγράμματος Δημοσίων Επενδύσεων, έχει ξεκινήσει πρόγραμμα βελτίωσης της επισκεψιμότητας και των υποδομών ύδρευσης, αποχέτευσης, πυρόσβεσης και διαχείρισης της βλάστησης.\nΓεράκι: Όπως ήδη έχω δηλώσει, το οποιοδήποτε πρόβλημα υπάρξει σχετικά με τη φύλαξη του αρχαιολογικού́ χώρου του Γερακίου θα αντιμετωπισθεί άμεσα.\nΈχω ήδη ενημερώσει την υπουργό Πολιτισμού η οποία βρίσκεται σε συντονισμό με την προϊσταμένη της ΕΦΑΛΑΚ για το θέμα.\nΕπίσης βρίσκονται σε πλήρη εξέλιξη οι εργασίες στον Άγιο Νικόλαο Καλογωνιάς, ολοκληρώθηκαν οι στατικές μελέτες και σχεδιάζονται τα επόμενα βήματα για τον Άγιο Γεώργιο Λογγανίκου, ενώ βρίσκονται επίσης σε εξέλιξη οι εργασίες της Κοιμήσεως της Θεοτόκου Απιδιάς.\nΔεν παραλείψαμε να συζητήσουμε με την προϊσταμένη της ΕΦΑΛΑΚ και για ένα υπό κατάρρευση μνημείο, όπως ο Ασώματος στο Κακό Βουνό της Κίττας. Θα επανέλθω γι’ αυτό σε εύλογο χρόνο...\nΜετά το πέρας της συνάντησης, ο Λάκωνας βουλευτής, δήλωσε:\n«Θέλω να ευχαριστήσω την έφορο αρχαιοτήτων Λακωνίας Λίτσα Πάντου για την αναλυτική ενημέρωση καθώς και το προσωπικό της υπηρεσίας για τη συνδρομή του σε αυτήν.\nΘα έχουμε όπως πάντα αγαστή συνεργασία με στόχο την προστασία και ανάδειξη της πολιτιστικής μας κληρονομιάς αλλά και την ενδυνάμωση της υπηρεσίας σε προσωπικό».\nTAGS: ΘΑΝΑΣΗΣ ΔΑΒΑΚΗΣ\tΕΦΑΛΑΚ\tΛΑΚΩΝΙΑ\nΏθηση για το Φράγμα Κελεφίνας και το αρδευτικό δίκτυο Τρινάσου\nΛακωνία! Τι να λέμε τώρα… (μέρος β’)\nΛακωνία! Τι να λέμε τώρα…


ΕΟΡΤΑΣΤΙΚΕΣ ΕΚΔΗΛΩΣΕΙΣ ΓΙΑ ΜΕΤΑΓΕΝΕΣΤΕΡΟΥΣ ΑΓΩΝΕΣ ΤΟΥ ΕΛΛΗΝΙΣΜΟΥ φ.1732 - ΦΩΝΗ ΤΗΣ ΚΟΡΙΝΘΙΑΣ\nHome / ΑΡΧΙΚΗ / ΕΟΡΤΑΣΤΙΚΕΣ ΕΚΔΗΛΩΣΕΙΣ ΓΙΑ ΜΕΤΑΓΕΝΕΣΤΕΡΟΥΣ ΑΓΩΝΕΣ ΤΟΥ ΕΛΛΗΝΙΣΜΟΥ φ.1732\nΕΟΡΤΑΣΤΙΚΕΣ ΕΚΔΗΛΩΣΕΙΣ ΓΙΑ ΜΕΤΑΓΕΝΕΣΤΕΡΟΥΣ ΑΓΩΝΕΣ ΤΟΥ ΕΛΛΗΝΙΣΜΟΥ φ.1732\nΔΙΑΚΟΣΙΑ ΧΡΟΝΙΑ ΑΝΕΞΑΡΤΗΣΙΑΣ Β’\nΕορταστικές εκδηλώσεις για μεταγενέστερους αγώνες του Ελληνισμού\nΠΟΝΤΟΣ: Κάθε γειτονιά ,είτε αρμένικη , είτε τουρκική ,είτε ελληνική είχε τα δικά της ήθη και έθιμα και τον δικό της τρόπο ζωής στην περιοχή του Πόντου στις αρχές του 20ού αιώνα.\nΟι κάτοικοι του Πόντου και ειδικότερα της Τραπεζούντας ανέπτυξαν την οικονομία, τον πολιτισμό και την παιδεία τους. Διαμορφώθηκε μια ελληνική αστική τάξη , η οποία κρατούσε την οικονομία στα χέρια της. Επιχειρηματίες , βιομήχανοι, βιοτέχνες, έμποροι , τραπεζίτες. Το Φροντιστήριο της Τραπεζούντας θεωρήθηκε πολύ πρωτοποριακό για την εποχή του, τόσο σε εκπαιδευτικό επίπεδο όσο και επίπεδο υποδομών , αφού το 1900 διέθετε ακόμα και κεντρική θέρμανση .\nΗ ανάπτυξη των Ελλήνων ενόχλησε τους Οθωμανούς και «ξύπνησε» τον εθνικισμό .\nΟι Πόντιοι δεν το γνώριζαν ακόμη, αλλά είχε αρχίσει η αντίστροφη μέτρηση για την εξόντωσή τους.\nΣτις 19 Μαΐου του 1919 η άφιξη του Κεμάλ στη Σαμψούντα σηματοδότησε την έναρξη της βίαιης φάσης της γενοκτονίας των Ελλήνων του Πόντου .\nΟι κεμαλικοί , για να μη βρουν εμπόδια στο σχέδιο τους για τον αφελληνισμό του Πόντου , άφησαν «ακέφαλη» την ελληνική Κοινότητα του Πόντου ,στήνοντας ειδικά δικαστήρια τον Αύγουστο του 1921 ,στα οποία σκόπιμα καταδικάστηκαν σε θάνατο πολλές δεκάδες εξέχοντα μέλη του ποντιακού ελληνισμού . Στη συνέχιση της γενοκτονίας συνετέλεσε και η ήττα των Αρμενίων , έναν χρόνο νωρίτερα. Οι απώλειες των Ελλήνων του Πόντου εξαιτίας των σκληρών μέτρων που έλαβαν εναντίον τους οι Νεότουρκοί με τη μέθοδο των εξοριών ,ταγμάτων εργασίας στα βάθη της Τουρκίας, βιασμών , σφαγών , εξανδραποδισμών και απαγχονισμών ανέρχονται σε 353.000.\nΠρόκειται για ένα ποσοστό που φτάνει το 50% του συνολικού πληθυσμού των Ελλήνων στην περιοχή , ο οποίος σύμφωνα με υπολογισμούς ανερχόταν στις 697.000. Το επίσημο τουρκικό κράτος ,που διαδέχτηκε την Οθωμανική Αυτοκρατορία, αρνείται, ότι διαπράχθηκε γενοκτονία. Πολλά θα μπορούσαν να γραφτούν για το λαμπρό παράδειγμα εκείνων των Ελλήνων που κατάφεραν με το φιλότιμο,την εργατικότητα ,την εξυπνάδα και την ακούραστη θέλησή τους να διαπρέψουν και να μεγαλουργήσουν σε δύσκολες περιόδους της ιστορίας . Ας μην ξεχνάμε τις γενναίες δασκάλες του Μακεδονικού αγώνα που δε λογάριασαν τους κινδύνους και τόνωσαν το εθνικό φρόνημα μικρών και μεγάλων με τίμημα την ίδια την ζωή. Ας μιμηθούμε στην αυταπάρνηση τον Ευαγόρα Παλληκαρίδη , που παρά το νεαρό της ηλικίας του έκανε πράξη την υπόσχεση που έδωσε στους στίχους του ποιήματος του:\n«Θα πάρω μιαν ανηφοριά ,θα πάρω μονοπάτια , να βρω τα σκαλοπάτια που παν στη Λευτεριά».\nΑς διδαχτούμε από την ανιδιοτέλεια του Ζώη Καπλάνη της προεπαναστατικής εποχής , ο οποίος παρά τα πλούτη που απέκτησε ζούσε σαν ασκητής και τα έδωσε όλα για την πατρίδα. Ας εμπνευστούμε από τον ιερό ζήλο του εθναπόστολου Κοσμά του Αιτωλού για το φωτισμό του Γένους . Και τέλος με αφορμή τη Γενοκτονία των Ελλήνων του Πόντου Ας πάρουμε ένα παντοτινό δίδαγμα απόρριψης του μίσους, του ρατσισμού και της τυφλής βίας. Γιατί η λήθη του κακού ανοίγει δρόμο για την επανάληψή του.\n(Πηγή: Εκπαιδευτήρια «ΑΠΟΣΤΟΛΟΣ ΠΑΥΛΟΣ Κορίνθου») (Ελένη Κ. Αρμπή)


Ένα όχημα με πινακίδες που εγκλωβίστηκε… στην οδό Βοραζάνη! - Πρωινός Τύπος\nHome > νέα > Ένα όχημα με πινακίδες που εγκλωβίστηκε… στην οδό Βοραζάνη!\nΤοποθέτησε ο Δήμος κολωνάκια για διευκόλυνση της κυκλοφορίας\nπου εγκλωβίστηκε… στην οδό Βοραζάνη!\nΜΟΛΙΣ την περασμένη Τετάρτη γράφαμε για τα πλαστικά κολωνάκια σήμανσης που τοποθέτησε ο Δήμος Δράμας σε ορισμένα σημεία της πόλης, όπου από το πλήθος των παρκαρισμένων οχημάτων, δεν υπήρχε κατάλληλη ορατότητα για πεζούς και οχήματα.\nΈνα από αυτά τα σημεία, είναι επί της οδού Βοραζάνη, όπου σε ένα άνοιγμα που υπάρχει εκεί, πάρκαραν πολλά αυτοκίνητα και υπήρχαν σημαντικά προβλήματα στη κίνηση οχημάτων.\nΜε την απόσυρση όμως των παρκαρισμένων οχημάτων, φάνηκε και το όχημα της φωτογραφίας, το οποίο … εγκλωβίστηκε μέσα στο τρίγωνο, με αποτέλεσμα να παραμείνει εκεί. Όχι, ο εν λόγω ιδιοκτήτης του, δεν πάρκαρε μετά από την τοποθέτηση των σημάνσεων. Το όχημα ήταν ήδη εκεί για πάρα πολύ καιρό. Απλά αποκαλύφθηκε από τη στιγμή που αποχώρησαν τα υπόλοιπα!\nΤο όχημα είναι εγκαταλειμμένο εδώ και αρκετό καιρό, και γι’ αυτό το λόγο τοποθετήθηκε στο παρμπρίζ του, το γνωστό κίτρινο αυτοκόλλητο του εγκαταλειμμένου οχήματος. Αν προσέξετε τη φωτογραφία, ο Δήμος έβαζε τις γραμμές γύρω από το όχημα!\nΕπίσης, πριν από ένα μήνα περίπου, ο «Πρωινός Τύπος» είχε ασχοληθεί με το ζήτημα των εγκαταλειμμένων οχημάτων. Η διαδικασία απόσυρσής τους είναι λίγο περίπλοκη, καθώς θα πρέπει αρχικά να βρεθεί ο ιδιοκτήτης του οχήματος και να το παραλάβει. Στην περίπτωση αυτή, η Δημοτική Αστυνομία προφανώς τον αναζήτησε, αλλά δεν τον βρήκε ή συμβαίνει κάτι άλλο.\nΝα σημειώσουμε τέλος, ότι, αν και το όχημα σημάνθηκε ως εγκαταλειμμένο, παρ’ όλα αυτά φέρει κανονικά πινακίδες κυκλοφορίας, που σημαίνει ότι αυτές δεν παραδόθηκαν ακόμα μέχρι και σήμερα, ώστε το όχημα να αποσυρθεί από την κυκλοφορία. Τυπικά, το όχημα βρίσκεται ακόμα σε κυκλοφορία και κανονικά θα πρέπει να πληρώνει ασφάλεια και τέλη κυκλοφορίας. Η Δημοτική Αστυνομία Δράμας με τη βοήθεια της Τροχαίας Δράμας, εντόπισε τελικά τον ιδιοκτήτη του, ο οποίος δεν βρίσκεται στη Δράμα και υποσχέθηκε ότι όταν επιστρέψει θα το απομακρύνει από τη θέση αυτή.


ΕΛΛΗΝΕΣ ΒΑΤΡΑΧΑΝΘΡΩΠΟΙ: Αντιστράτηγος Ηλιόπουλος: «Οι ΜΚΟ έχουν υπόγεια διασύνδεση με διακινητές-Δεν έδιναν στοιχεία στο κράτος»\nΤην καταγγελία ότι υπάρχει υπόγεια διασύνδεση μεταξύ ΜΚΟ που λειτουργούν στα νησιά και διακινητών έκανε στον Realfm 97,8 και στην εκπομπή «Τεντιμπόηδες» με τους Μάνο Νιφλή και Άκη Παυλόπουλο ο Αντιστράτηγος ε.α –\nΠρώην διευθυντής της υπηρεσίας υποδοχής και ταυτοποίησης του υπουργείου Μεταναστευτικής Πολιτικής, Ανδρέας Ηλιόπουλος.\nΗ κατάσταση που επικρατεί στο μεταναστευτικό μας ξεφτιλίζει σαν χώρα, είπε χαρακτηριστικά ο Αντιστράτηγος.\nΆφησε ευθείες υπόνοιες ότι ενώ η Ελλάδα μπορεί να διαχειριστεί την μεταναστευτική κρίση κάποιοι έξω και μέσα από τη χώρα θέλουν να επικρατεί αυτό το μπάχαλο.\n«Υπάρχει ένας μεγάλος αριθμός ΜΚΟ αυτή τη στιγμή στην Ελλάδα.\nΥπάρχουν πάρα πολλές ΜΚΟ που δεν είναι δηλωμένες και δεν ξέρουμε τι ακριβώς κάνουν.\nΜε τις ΜΚΟ είναι ένα ευρύτερο πρόβλημα γιατί και αυτές που είναι εταίροι της Ε.Ε και χρηματοδοτούνται από εκεί, δεν έχουμε – τουλάχιστον δεν τα είχα εγώ όταν τα είχα ζητήσει- τα μνημόνια να δούμε τι ακριβώς κάνουν μέσα στις δομές μας, τι υποστηρίζουν, τι έργα κάνουν για να μπορέσουμε να συμπληρώσουμε τις ελλείψεις και τις αδυναμίες», δήλωσε χαρακτηριστικά ο κ. Ηλιόπουλος.\nΤόνισε επίσης ότι , «η Ε.Ε έκανε κατευθείαν επαφή μαζί τους, τους χρηματοδότησε και τους είπε τι ακριβώς θα κάνουν.\nΟι ΜΚΟ λειτουργούσαν στις δομές χωρίς να ξέρουμε τι κάνουν.\nΈξω από το ΚΥΤ στη Μόρια ήταν 15-20 ΜΚΟ, δεν μπορέσαμε να βγάλουμε άκρη γιατί κανείς δεν μου έδινε στοιχεία.\nΟύτε το υπουργείο είχε κάτι, δεν ήξερα πως βρέθηκαν αυτοί οι άνθρωποι εκεί.\nΠαράλληλα, εξέφρασε την άποψη ότι υπήρχε υπόγεια διασύνδεση μεταξύ ΜΚΟ και διακινητών. Όπως είπε ο κ. Ηλιόπουλος, «είμαι σίγουρος, είχαν συλλάβει άτομα τα οποία έκαναν τη διακίνηση των ανθρώπων.\nΠαίρναμε 100 άτομα από τη Μυτιλήνη να τα φέρουμε στην ενδοχώρα για λόγους ασφαλείας και το ίδιο βράδυ έφταναν 100 από την Τουρκία, συνέχεια γίνεται αυτό το πράγμα.\nΠάντα ο αριθμός ήταν σταθερός».\nΟ υπουργός Μεταναστευτικής Πολιτικής Δημήτρης Βίτσας είχε δηλώσει αμέσως μετά τις καταγγελίες, ότι πρόκειται για «ψεύδη» και πως «θα κινηθούν σε βάρος του οι δέουσες νομικές διαδικασίες για όσα ψευδώς αναφέρει».\nΑκούστε το ηχητικό: media.enikos.gr\nΑναρτήθηκε από O.Y.K. 65 στις 08:45